url: =Muḥemmed Buzeggu yudef ɣer Klinika di Lmeɣrib ineffɛen! | Le RIFAIN\nMuḥemmed Buzeggu yudef ɣer Klinika di Lmeɣrib ineffɛen!\nTateswirt zi leḥsab n Muḥemmed Buzeggu di facebook\nXmi i dd-ɣa taweḍ tseɛɛet n lqudra. Ad tadared s uweqqer d usedḥi, ad tjemɛed leḥnud, ad tegged llayhennik x twacunt d wi yellan-nnec. Uca ad tejjed awarn-ac tamdint ikecfen, i wer isellḥen illa i twarrit n nnefs d useqẓuẓẓeɛ.\nAmmu i dd-yebda umari Arifi Muḥemmed Buzeggu ijjen tzemmemt-nnes di facebook. Yessawal deg-s x mamek i wer dd-ksin ca yeḍbiben n Nnaḍur lehlak-nnes bac ad yessen min t-yuɣin zeg umezwar. Alami i t-inaseḥ yijjen weḍbib zi Lḥusima, xenni i ɣa yerzu ad yazzel x yexf-nnes. Ad yemmutti zi Lmeɣrib wer ineffɛen, ɣer Lmeɣrib ineffɛen, ḥuma ad yegg ddwa.\nBuzeggu lexxu aqqa-t deg yijjen Klinika di Arbaṭ. Yura-dd tazemmemt-nnes di facebook qbel i tlata n tseɛɛatin zegg°ami, yeqqar deg-s belli aqqa-t deg yijjen texxamt di klinika tcewwar. Yeqqar Buzeggu belli aqqa-t yessunnuḍ tasfift n tudert-nnes s deɣya-deɣya, ittidar-dd deg-s tisersiwin d inuɛtaren d wudmawen d isurifen inejḥen…\nLexxu saliɣ asunneḍ n tesfift n tudert-inu. Aqqa-yi ttrajiɣ ad adfeɣ mani xaf-i ɣa tekk lɣaciyyet, zi ssenni, ɛad a nessiwel.\nMuḥemmed Buzeggu, zeg wudmawen i yettwassnen aṭṭas deg wazzerg n tdelsa d tsekla d sini di Arif, d itri yerɣa. Yesserɣ akid-s tfawt x min ttuɣa yessullsen di tdelsa d tsekla tamaziɣt. D ijjen zeg yimariten i ɣer yella min ɣa ɛawden di tira n wungal d tullisin d usinaryu. Amen isuraf-nnes iqaden deg yiger n usufeɣ n yifilmen di Arif. Cehden x tiddi n uterras-a deg wakud mani nettaf d uqlil wi ɣa yeggen min ittegg netta.\nS ugenfi i Muḥemmed Buzeggu, a das-yejj rebbi sseḥḥet-nnes.


timestamp: atn

url: =Tiqsiḍin n Wedlis Iqedsen Yeţţujeṛṛeb Abṛaham - Site officiel des Témoins de Jéhovah\nTWALAḌ d acu i gxeddem dagi Abṛaham? Yeṭṭef lmus deg ufus-is am wakken yekker ad ineγ mmi-s. Acuγer ara t-ineγ? Uqbel a d-nerr lǧawab, a nwali amek Abṛaham d Ṣara i d-sεan mmi-tsen.\nTecﬁḍ? Ṛebbi iwεed-asen belli a d-sεun aqcic. Lameεna iban-ed am wakken d lmuḥal wannect-a, axaṭer Abṛaham d Ṣara llan d imγaren. Meεna Abṛaham, neţţa, yumen belli Ṛebbi yezmer i wayen yeḥseb wemdan d lmuḥal. D acu i geḍran ihi?\nTura iεedda useggas kamel seg wasmi i gexdem Ṛebbi lemεahda. Asmi i gewweḍ Abṛaham 100 iseggasen di leεmeṛ-is, Ṣara 90, sεan-d aqcic iwumi i semman Isḥaq. Ṛebbi yeṭṭef deg wawal-is!\nAsmi i guγal Isḥaq d argaz, Yahwa ijeṛṛeb liman n Abṛaham. Issawel-as: ‘Abṛaham!’ Abṛaham yerra-yas: ‘Anεam!’ Ṛebbi yenna-yas: ‘Ddem mmi-k awḥid, Isḥaq, tṛuḥeḍ γer yiwen wedrar ara k-d-mleγ. Dinna neγ mmi-k tefkeḍ-t d asfel.’\nAcḥal i sseḥznen lehduṛ-agi Abṛaham axaṭer iḥemmel aṭas mmi-s. Yerna tecﬁḍ, Ṛebbi yewεed belli tarwa n Abṛaham aţ-ţεic di tmurt n Kanεan. Lameεna, amek ara yeḍru waya ma yemmut Isḥaq? Γas ur ifhim ara imeslayen-a, Abṛaham yuγ awal i Ṛebbi.\nMi gewweḍ γer wedrar, Abṛaham icudd mmi-s Isḥaq, issers-it γef udekkan n iseﬂawen (uεalṭar) i gebna. Syenna, Abṛaham iẓẓel afus-is γer lmus akken ad ineγ mmi-s. Imiren kan lmelk n Ṛebbi issawel-as: ‘Abṛaham, Abṛaham!’ Abṛaham yerra-yas: ‘Anεam!’\nṚebbi yenna-yas s yimi n lmelk-nni: ‘Ur teẓẓel ara afus-ik γer weqcic-nni, ur s-xeddem acemma! Tura ẓriγ belli tumneḍ yis-i axaṭer ur iyi-tekkiseḍ ara mmi-k, awḥid-ik.’\nAcḥal i meqqer liman i gesεa Abṛaham di Ṛebbi! Yumen belli yezmer Yahwa i kullec, yezmer ula i ḥeggu n Isḥaq si lmut. Lameεna di tin n ṣṣeḥ, Ṛebbi ur yebγi ara ad ineγ Abṛaham mmi-s. Γef waya i s-d-issken yiwen ikerri iḥeṣlen deg inijel, yenna-yas i Abṛaham a t-yefk d asfel deg wemkan n mmi-s.\nLaṣel n ddunit 21:1-7; 22:1-18.\nAnta lemεahda i gefka Ṛebbi i Abṛaham? Amek i geṭṭef Ṛebbi deg wawal-is?\nAkken i t-teţwaliḍ di ţţeswiṛa, amek i gjeṛṛeb Ṛebbi liman n Abṛaham?\nAcu i gexdem Abṛaham γas akken ur yefhim ara ayen i s-d-yeḍleb Ṛebbi?\nAcu i geḍran m’akken yekker Abṛaham ad ineγ mmi-s s lmus?\nAcḥal i meqqer liman yesεa Abṛaham di Ṛebbi?\nAcu i s-d-ijuba Ṛebbi i Abṛaham akken a t-imudd d asfel, yerna amek?\nΓer Laṣel n ddunit 21:1-7.\nAyγer i gesseḍher Abṛaham i mmi-s ass wis tmanya? (Laṣel 17:10-12; 21:4)\nΓer Laṣel n ddunit 22:1-18.\nAmek i d-isbeggen Isḥaq ṭṭaεa-ines γer baba-s Abṛaham? Amek i d-imettel wannect-a lḥaǧa ara yeḍrun γer zdat yesεan azal akteṛ? (Laṣel 22:7-9; 1 Kurin. 5:7; Filib. 2:8, 9)


url: =Yeffeɣ-d ass n : Akwas, 28 Mayu 2020 01:56 Ɣran-t : 1 n tikkal\nAduktur Bensaada, yellan daɣen d amnadi deg teɣult n yimussuten iɣerfanen, akka yefka tuttra, deg yiwet n tdiwennit i as-tga Tnegga n Yisalan n Lezzayer, "ma yessefk ad neg isuḍaf i usegrer, asefqed neɣ dɣa agdal n tiẓraf tiwerdaniyin n Tuddsiwin Tiwernabaḍin deg Lezzayer", yettwali dakken d "taneqqiḍt iɣef yessefk ad nedlu sya d afella".\n"Deg Lezzayer, mennaw n Tuddsiwin Tiwernabaḍin tidiganin i d-ssiẓrifent tuddsiwin timarikaniyin banent-d aṭas deg tmesbaniyin, ama deg useggas n 2011 neɣ deg Umussu n lḥirak, deg yiseggasen n 2019 akked 2020", i d-yenna, yesseddi-d dakken annar n yirmuden n Tuddsiwin Tiwernabaḍin sgerwent "izerfan n Umdan, ilemẓiyen, tiwaculin n yettbeḥren atg".\n"Deg tnekriwin tiɣerfanin, imeɣnasen-a srusun iman-nsen deg yizirig amezwaru n tmesbaniyin tteɛraḍen ad tent-sseddun ɣef wahilen i d-gan beṛṛa n tmurt", i d-yenna daɣen uduktur Bensaada, d ameskar n mennaw n yidlisen akked yimagraden deg twala yemgarden akked yismal iliktrunanen.\nYerna yenna-d dakken asmahel n tuddsiwin-a yefka-d ttbut n tmellilt n "soft power" amriki deg "Tegrawliwin yettwaseɣmen" (Serbya, Géorgie neɣ Ukran) akked deg "Tefsut taɛrabt" deg Tunes, Maṣer, Libya, Surya akked Yaman, yebder-d deg usentel-a udmawen i ɣeḍmen imussuyen iɣerfanen deg tmura-a.\nLast modified on Asiḍyas, 30 Mayu 2020 09:41\nYeffeɣ-d ass n : Akwas, 28 Mayu 2020 01:56 Taggayt : LEZZAYER Ɣran-t : 1 n tikkal Bḍu


url: =Axxam/Igurden - kinderderkabyleis Webseite!\nKinder der Kabylei suchen freiwillige Übersetzer ins Kabylische\nKinder der Kabylei cherchent traducteurs bénévoles vers le Kabyle\nAqlaɣ n ttnadi wid ak yesnen a daru n s teqvaylit iw akken ad n cbbeḥ leqdic aki s tutlayt nneɣ.\nAru t d ɣer : a.amrioui@gmx.de\nD ACU T WAYA? / AXXAM N TMUSNI / IGURDEN\nAnsuf yis-wen gar warrac n Tmurt n Yiqbayliyen\nI yimeɣṛiyen, ladɣa wid yeṭṭafaṛen asmel-agi, ad ken-nwelleh ad terzum ɣer txeddit " leqdic ".Tixeddit-agi tettwaqdac yal ass.\nDi txeddit " Tamurt n Yiqbayliyen ", ad naf isallen yerzan Tamurt n Yiqbayliyen.\n„ Kinder der Kabylei “ d tikti Taqbaylit-Talmanit yesεan udem uslig, tlul-d deg useggas n 2010. Iswi agejdan n usenfaṛ, si tama, d tikci n uzekka iwulmen i warrac Iqbaylien yettidiren di taddart Ilunisen zdat uɣerbaz uzlig n udabu, si tama-nniḍen, d tuṭṭfa akked usekfel n tutlayt akked yidles n Yiqbaylien.\nBab n usurif-agi d mass Manis Axxam Qasi (Ahmed Amrioui) ilulen deg Wat Yeḥya Musa aseggas 1950, d ababat n sin warrac. Yezger akayad n BAC atikniki uqbel ad iɣeṛelectro-mécanique di Magdebourg s akin yuɣal ar tmurt akken ad yesεeddi lɛeskeṛ di Berwagiya; dɣa yexdem kra n wakud deg umalu azzayri uqbel ad iṣud ɣer Lalman anda yettidir seg yimir.Imi yekfa umecwaṛ n uxeddm-is, yefka iɣil-is i uzekka n warrac n taddart-is. Dda Ḥmed irezzu ɣef tmurt nnig tikkelt deg useggas d leqdiuc i lmend n warrac.Yezwar asenfaṛ-ines s usali n wadeg ara yessemlalayen wid yeεan 4 ɣer 15 iseggasen wala ad tuhen deg yiberdan neɣ ad dmumɣen deg wulac. Deg uxxam-agi, mačči d urar kan akked tlelli ara afen, maca d aswir n tɣuṛi ara ssalin yerna d aḍar ɣer umaḍal s umata.Daɣen ad sseftin timusniwin-nsen deg tutlayt Taqbaylit, Tafṛansist, Tagnizit, atg...daɣen ad sfaydin s kra n inumak n tussniwin tagmawiyin akked titiknikiyin.Tuffɣiwin n umerreḥ akked leqdicat idelsanen zgan deg wahil.Maca deg wahil, aḥric yeṭṭfen taqacuct d win n tutlayt tayemmat. Deg wayen yerzan Taqbaylit, tutlayt-nsen tayemmat, ɣer Yilemanen neɣ ɣer leǧnas-nniḍen, mačči d ayen d-yesnulfa uɣṛef Aqbayli.Deg tuget n tmura n umaḍal, arrac lemmden tutlayt tayemmat, di Tmurt n Yiqbayliyen ur sεin ara azref-agi agejdan.\nTineggura-yagi kan i yebda uselmed n Teqbaylit.Aselmed-agi ur yettaččaṛ ara tiṭ n uɣṛef Aqbayli akked lebɣi-s.Akken ad yuɣal kulci s amkan-is, yella-d usenfaṛ-agi d aḥraz i Teqbaylit dɣa d abrid mgal afernas i tettqabal tutlayt Taqbaylit s tutlayt Taεṛabt i yugi uɣṛef Aqbayli seg wasmi tettwasbed d tutlayt tunṣibt di Tmurt n Yiqbayliyen. Rnu daɣen lebɣi n kra n yimeqṛanen n taddart yessarmen ad lemden tira n Teqbaylit xas ur ɣṛin ara.D ayen i d-yefkan igemmaḍ ur nettuṛaju deg cit n wakud.\nd amedya ara yili usenfaṛ-agi akken ad yessebɣes yal Aqbayli izemren ad yefk afus n tallelt i warrac di taddart-is.\nAsirem.Seg ul zeddigen n bab usurif-agi, yessaram ad iwali isurifen-nniḍen di Tmurt n Yiqbayliyen akken ad nessiweḍ ɣer tudert tuklal tmetti deg uwanek atrar.Aɣerbaz-agi d beddu n uɣerbaz s timmad-is.\nIzuṛan n leqdic-agi yakk,\nad t-id-naf deg unadi di tudert n Dda Ḥmed.Yekker-d d snat tsetmatin akked sebεa watmaten, d anagi ɣef twaɣit iḥuzan axxam-nsen s ubumbaṛdi di lawan n lgirra mgal Iṛumyen, kra deg watmaten ttwaḥuzan maḍi, yemma-s iṛuḥ-as yiɣil.ayen tkemmel lgirra d iseggasen, kemmlent nitni ttwaceyyren nebla tamezduɣt, d netta kan iwumi d-tṣaḥ tegnit n uɣerbaz i s-yefkan turagt i tezrawt di beṛṛa imi d-yewwi akayad n BAC, wamma ayetma-s akk ur ɣṛin ara.\nXas di Lalman i yettili, d yiwen si gar wid qlilen i irezzun yal seggas ɣef tmurt yerna yessen amek yeṭṭef imurar n twacult-is.Maca ṛṛwaḥ-is ɣer tmurt, yessegra-yas-d iḥebbiṛ ɣef yifri i deg tkeččem Tmurt n Yiqbayliyen di yal aḥric.\nUr ilewwa ara ad yettwali liḥala-nni s usenqes ladɣa asenqed i t-yerran d imi i wid s-iqqaṛen "yebɣa ad ibeddel igenni" imi n medden ur ibeddel kra deg wallaɣ-is acku afus n tallelt d win yebda tikci-s i twacult-is i t-iqeṛben akken ad d-ffɣen xerṣum seg wanu n uɣerbaz uzlig Azzayri.\nS wakken i d-ilul deg uxxam-is uɣerbaz uslig n twacult.Ileḥḥu wakud, yuɣal uɣerbaz-nni deg uxxam d allal ula i warrac n lǧiran almi ula i warrac n taddart akk.Tikli iwatan n lecɣal, tessaweḍ-d ɣer tikti n ureqqeε n yiwen lebni yettwahujṛen akken ad yuɣal d tansa n temlilit, n tallelt n tɣuṛi, n yidles Aqbayli akked tussna tamaḍlant. S yenna akin iluled „AXXAM N TMUSNI“.


url: =You are at:Home»ssya d ssya»Wi k-yennan meqbuleḍ a rruḥ?!\nBy Djamal Benaouf on\t 28 décembre 2016 ssya d ssya\nMeɣres 2001, ṭṭfen-aɣ iǧadarmiyen zdat uẓekka n Ssi Muḥend u Mḥend, nefka-yasen lekwaɣeḍ-nneɣ d-ssutren. Ssyen, yenna-yi-d yiwen seg-sen s taɛrabt : Tluleḍ di Bgayet, tzedɣeḍ deg Wehran, d acu i k-id-yewwin ɣer da?!\nYulyu 1993, di Dzayer tamaneɣt, ṭṭfen-aɣ yemsulta, nefka-yasen lekwaɣeḍ-nneɣ d-ssutren. Yenna-yi-d yiwen seg-sen : Tluleḍ deg Bgayet, tzedɣeḍ deg Wehran, d acu k-id-yewwin ɣer da?!\nDuǧamber 1983, deg Wehran, ṭṭfen-aɣ iǧadarmiyen, nefka-yasen lekwaɣeḍ d-ssutren, ssyen nudan-aɣ deg wezniq zdat yemdanen, wwin-aɣ di tkeṛṛust alammi d udus-nsen. Ssyen iluɛa-yi-d yiwen seg-sen : Tluleḍ deg Bgayet, d acu i d-yewwin Rebbi-inek ɣer Wehran?!\nDeg yebrir 2007, ṭṭfen-aɣ yemsulta deg webrid n Weqbu, nefka-yasen lekwaɣeḍ d-ssutren, dɣa iluɛa-yaɣ-d yiwen seg-sen : Tzedɣem deg Wehran, d acu ken-id-yewwin ɣer da?!\n« Sanda tebɣam ad nruḥ »?!!\nleɛgab on 29 décembre 2016 17:59\nwin i wumi yeɛreq ṣṣwab d tidet, win ur nessin lewqam amek tebɣiḍ a t-tafen medden ɣur-s.\nTura tebdel cwiṭ teswiɛt ɣas ulamma mazal tuccar d tmeḥqranit-agi, acku tban-d tidet i medden. dacu kan ɣer daxel ur tt-qbilen ara, tusa-yasen-d tamaẓayt, d tamerzagut, qerriḥet.\nAmedya, anda xeddmeɣ, ɣas teqreṣ lḥala, ur ggaren ara tamawt i kra yellan, m’ara walin aqbayli yexdem kra ini kkren yakk s yiwen wawal mgal-is. xdem ay txedmeḍ, a k-d-sukksen agram n lixsas ini sseɣlin-d igenni ɣef tmurt.\nAwetniri on 29 décembre 2016 21:42\nD tidet ay d-tenniḍ, a gma-tneɣ Leɛgab. Neqqar s teqbaylit: « mekruh memmu, i wudem n mmu » (yettwaksan wegrud, ilmend n yemma-s)!! D tiyersi meqqren, yernu tezga deg inuffuten (leɛqul) n medden acku d ayen yettwaẓẓan deg wacḥal iwinsen (leqrun)-ya! Ɣas ma d tamsalt n wakud, maca, yessefk ad nall (nɛiwen) akud-a akken a d-yezreb di tikli-ines.\nAhat timsalin-a a sent-id-nuɣal s talqayt kra n wass akken a tent-neskasi…\nAṭas n yemdanen ur neḥṣi d akken tamaziɣt d tutlayt n talsa, mačči kan imaziɣen! Kra imedyaten kan:\n1) imeddukal yekkren mgal inaẓiyen di ṭṭrad umaḍal wis-sin ssqedcen tamaziɣt deg ttawilat n taywalt.\n2) Asmi kecmen Inaẓiyen ɣer Lpari deg ṭṭrad umaḍal wis-sin uran tiɣri s teqbaylit akken a d-sellken arrac n wudayen iwakken ur ten-ttaṭṭafen ara inaẓiyen. Tabrat-a ufan-tt deg lekwaɣeḍ yettwaffren di tmezgida (lǧameɛ) tameqqrant n Lpari.\nAcḥhal imusnawen i d-tefka tɣerma tamaziɣt, ɣas mačči d yiwen a t-id-nebder: Seg Ibenxaldun, ar ibenrucd, ar ibenafernas, ar ibenbaṭuṭa; Karakala agellid igulwaten. Ababat Ugistan, Ababat Siperyan, Ababat Dduna…


url: =Taɣiwant n At Smaεel, gar tid i d-yewwin arraz - La Dépêche de Kabylie\nAccueil Tamazight Taɣiwant n At Smaεel, gar tid i d-yewwin arraz\nBGAYET Amsizwer n taddart zeddigen\nTaɣiwant n At Smaεel, gar tid i d-yewwin arraz\nImi aseḥbiber ɣef twennaḍt, d tamsalt i aɣ-yeεnan akken ma nella, iberreḥ-d Useqqamu aɣerfan awilay n Bgayet, deg yennayer n useggas yezrin, ɣef umsizwer n taddart akked ugman zeddigen. Ineggaru-a, d tagnit i yettunefken i yal taɣiwant seg 32 n tɣiwanin n Bgayet, i wakken ad d-tesεen ccbaḥa d tezdeg n tuddar-is. Ad d-nesmekti d akken gar 32 n tɣiwanin-a, ttekkant 99 n tuddar d 14 n yigmamen. Ihi, seld 17 n tuffɣiwin n tseqqamut n yimezzurfa i yerzan ɣer tɣiwanin ittekkan. Igemmaḍ n umsizwer-a, ttwaberrḥen-d ass n, 8 ṭuber yezrin. Anda i d-fernen semmus n tuddar, akked kṛaḍ n yigmamen zeddigen. I yisalli, d taddart n Ugemmun n At Ɛemmaṛ, seg tɣiwant Tawrirt Iɣil, i d-yewwin arraz amezwaru (500 n yimelyunen n yisantimen).\nMa yella seg tama n yigmamen zeddigen, seld Leqṣer, d tɣiwant n Tezmalt, taɣiwant n At smaεel seg tama-s, tewwi-d amkan-is deg umsizwer-agi. Imi, tusa-d deg umḍiq wis kṛaḍ, s waraz n 100 n yimelyunen. Arraz-a, yessefṛeḥ ama d aselway n tɣiwant, ama d imezdaɣ-is. Acku, d axeddim n yilemẓiyen iḥemmlen taddart-nsen, zgan d aseḥbiber fell-as, i d-yefkan igemmaḍ-is ass-a. D ayen i d-yenna Mass Sadeq rebbaεi deg wawal-is : « Ad snemmreɣ ilemẓiyen-nneɣ i d-yerran i tiɣṛi n usizdeg, zgan d aqeddic seg wacḥal-aya, i wakken ad d-tili taddart-nneɣ gar tid ifazzen.\nD tidet, xuṣṣen nezzeh ttawilat, lameεna s tebɣest, d lebɣi i sεan, ṣṣawḍen beddlen udem n tɣiwant-nneɣ. Mebla ma ttuɣ aman n tddukkliwin n taddart i d-yeldin allen n yimezdaɣ ɣef wazal n tezdeg i twennaḍt. S yisem-iw, ttzuxxuɣ s yilemẓiyen-nneɣ, axaṭer d nutni i d asirem, ala yis-sen i yezmer ad d-yili ubeddel. Am wakken ad snemmreɣ daɣen, Aseqqamu aɣerfan n Bgayet ɣef leqdic-a, imi, d ayen ara d-yawin abaɣuṛ i twilayt s umata. Neɣ s unamek-nniḍen, d asebɣes ara d-yefken igemmaḍ-is sya ɣer sdat’’.\nArticle précédentAutomobile: L’importation des véhicules de moins de 3 ans gelée mais pas annulée\nArticle suivantSimal tettaɣ amḍiq deg yiticerten


url: =Home Tasertit Tidderɣelt-nneɣ\n27 Tuber 2015\nAseggas-a rezfeɣ ɣer tmurt-nneɣ. Dinna ufiɣ ayen yesnecraḥen ulawen, maca ufiɣ daɣen ayen yesluɣayen ulawen. Taddart-nneɣ ufiɣ-tt teččur d ilemẓiyen cebbḥen iberdan. Ayen i d-yennulfan deg taluft-a n turart n ddabex di taddart d yiwet n tlemẓit yetturaren akkd ilermẓiyen,Tilemẓit-a d yilli-s n Tiwal Dihya Boumedjane. Annect-a ufiɣ-t igerrez aṭas. Nniɣ deg wallaɣ-iw: „Wissen ahat ad ilint tlawin iseggasen i d-iteddun ula deg wegraw n taddart, ad ilint deg yal amḍiq anida ttilin yergazen ass d yiḍ.“\nTaddart teččur d ṭumubilat, timeɣriwin ugtent. Ccna iteffeɣ-d si tmacinin izehher di taddart. Kra deg-s d tazwawt (taqbaylit) kra d taɛrabt. „Taɛrabt? Wissen acuɣer? I waɛraben sellen i ccna azwaw di tmeɣriwin-nsen?“ I nniɣ deg wallaɣ-iw\n.Yiwen wass kecmeɣ ɣer uɣerbaz n taddart anida yella yiwen bat n tmeɣra yesseččay inebgiwen. Axxam ufiɣ-t yeččur d irgazen (ur telli ula d yiwet n tmeṭṭut gar-asen).\nDi tlemmast n yiwen n lḥiḍ n texxam-a anida qqaren warrac n taddart yenṭeḍ yiwen n lkaɣeḍ d ameqqran uran fell-as ismawen s taɛrabt, s tefransist. Ma d tutlayt-nneɣ tamaziɣt-tazwawt ulac-itt. Dɣa nniɣ deg wallaɣ-iw:\n„Ẓer tura i tidderɣelt-nneɣ. Ula d yiwen ur yeẓri tawaɣit-a.„\nFfɣeɣ akken deg yiḍ ɣer webrid, dinna ufiɣ tira s tutlayt-nneɣ tcebbeḥ taddart. Dɣa rriɣ anehhit acemma!\nPrevious articleTifranin di Kanada\nNext articleAnda-k ay awal-iw!\nakka 22 Dujember 2018\tAt\t6h13\nTawaɣit tamqrant d axxuxed n wallaɣ i Zwawiyen, imi yeṣṣaweḍ uɛebuḍ ad yekkes azal i waleɣ\nakka 22 Dujember 2018\tAt\t8h51\nakka 27 Tuber 2015\tAt\t15h46\nD awal kan 22 Dujember 2018\tAt\t6h13\nAy tecbeh tira-inek, ay tecbeh tenfalit-inek, ay tecbeh tikti-inek. Bɣiɣ ad asen-iniɣ i Leqbyel ur neqqar ara taqbaylit deg usmel-a n Tamurt… Ad asen-iniɣ …. « Taqbaylit d tafrara!! »\nD awal kan 22 Dujember 2018\tAt\t8h51\nD awal kan 28 Tuber 2015\tAt\t14h30\nDda Hmed 22 Dujember 2018\tAt\t6h13\nDi tmurt n iqvayliyen yella kan YIWWEN u ɣrevas anda id yura » Axxam n Tmusni », ɣef tebburt is.\nUlac taɛravt , ulac tarumit. Avis aux amateurs !!\nDda Hmed 22 Dujember 2018\tAt\t8h48\nDda Hmed 28 Tuber 2015\tAt\t23h17


url: =Azayku, adjar n tudert - Mondeberbere.com\nAzayku, adjar n tudert\nAgadir ass n 17/09/04\nSsengh is rad yummer Azayku igh fellas uran mdden, rad yummer uggar igh fellas uran s tmazight ghayan af nura tabrat ad ad tlkem iman nnes.\nIsem nnek izdi d mennaw ikettayen g ighfawen negh. Nssen k isegwasen ayad, waxa yaghed tezwart s tudert, d tmmaght d ibadân, tzîdert teg tmeddurt nnek yat tmatart gh tmitar n izîder n umadan amazigh. Azayku tgit amedyaz n teksna (tatrajidit), tiwit tasemghurt n Merrok g usenflul mac kksen ak tt waàdawen lli iran ad ssentlen tafukt s tallunt ! Is tezdâr tafukt ad tntel s tallunt? tummert iligh turit yan udêris f umezruy negh, tgit yan umara lli ur ujjan wiyâd, turit f umezruy qnen k in g ubniq, turit ghas amarg n tmazight izddigen fkin ak tasemghurt kksn ak t !! is nit idus wawal lli ittinin “Rebbi kad yakkan ar ittkkis”, am igh ran ad ak inin “kiyi ad ur ttarat !! tirra nk ur asent nghi (nzdâr)”. S tidt tirra nnek a Azayku ur gant tin uzemz ad !! tirra nnek gant tin imal, ayt uzemz ad idrus gisen ma yukzen tabrat nk (amussu amazigh i wadû nes) acku tabrat nghd tibratin nnek ar sawalent f tasutin lli rad ilal ghayan af tgit atrar ghik lli tgit azayku. Tfrent agh mad igguten gh umezruy negh trzêmt agh ifelwan ggutnin tsawlet ghef tghawsiwin izdin d tmessunt (scientifique) tmelt agh mas iga ukccum n waàraben s izlmêd n Ifrtiqya tamaght ur d akccum n trezzift d ijeddigen.\nAzayku..tgit argaz n uzemz negh, tgit ajeddig gh tuzzûmt n tnezruft, tzîdert aylligh tzri tudert nnek/tadjart nnek, yak kiyi ad innan gh tmedyazt “gigh adjar n tudert ur iyi tuqqir” ? S tidt tgit ghas adjar ur ihrcen waxxa k ur ujjan acku tddert taksna zund imerwas nek gh inazûren d imaraten (Van Gogh, Charles Dickens, …) willi ifkan i tudert mac tudert ur asen tfki gan ghas adjaren nnes.\nAzayku d ilulluyen\nNessen ahyâd s yan ufgan ittllin ig amezwag ur a iswingim gh imal nnes awd tudert nnes is tustwa. Is aka ittkka timizar izug ur ar gis isaqsa yan… Ghmkan atga tudert nek\nMuddix ur n midx mani\nAlulluy agh mdêlx iseggwasen\nDlen nit s tgûdiwin\nNttenti a yegan imurig\nGh ul inu\nGhmk an as tddert gh usklu tssummt izêngigen nnek gh umalu n tudert.\nAzayku, tmmut tghessa nnek mac iman d uswingem nnek ighama, akal n tmazgha mqqar idrus magha yakka imassanen zund keyyi zdâr ad aghed gis lalen izaykuten yadên lli rad idêfer abrid nnek sslkmen tabrat nnek i tasutin lli rad ilal.\nUr fellak sawlen ayt TV waxxa tgit yan gh tarwa n tmazirt ad, mta ttarat f kra yadên bla tamagit nnek rad ak skren inmuggaren d tmghriwin, rad k issen ma imzzîn d ma imqquren mac testit agharas n tidt ghayan af k ruren f usga, mac waxxa ghmk an mta tsawalt rad tinit : udan iyi imettâwen nnun lli d ikkan igensiwen n tisewin nnun lli ibbi umarg n tlelli.\nYirir ak unazûr k irwasen Amouri Mbark timedyazin timghlal isslkem agh tend s uzawan immimen ur iskarksen ghayan af ur iskarks lligh ingi ul nnes d wingh s umettâ llighd nessen is tftit s umadâl lli yakw nra.\nAzayku, ur rad dik nemsafâd acku ur teddit, tellit bedda didngh waxa k ur nzêrra s tît, tllit gh ulawen n willi k issnen d willi îhsan timedyazin nnek tigwerramin.


url: =Numéro 86 Novembre 2016\n1°) Le texte en prose : Mouloud MAMMERI, TAMETTANT TAZULALT N YIZTIKEN, tasuɣelt n Ḥabib-Allah Manṣuri\n2°) La conférence : L’enfant dans la société kabyle traditionnelle, Par Ramdane Ouahès At Mansour\n3°) L'interview : Lahoucine Bouyaakoubi :"Travaillons pour un contact permanent entre les différents groupes Amazighs", in Le Matin, 02 Août 2016\n7°) Le poème : Lyaqut, Sɣur Sεid At Mεemmer\nTAMETTANT TAZULALT N YIZTIKEN1, Aḥric amezwaru n tmezgunt ADRAW2\ntasuɣelt n Ḥabib-Allah Manṣuri\n1 La mort absurde des Aztèques.\n« Nekkenti s tɣermiwin niḍen, neẓra tura anagar tamettant i aɣ-yettganin ». Tifin-a uɣur iɛeṭṭel Utaram akken ad d-yaweḍ ɣur-s deg temɣer-ines tuḥzint, tuɣ-itt ɣer Yiztiken d lsas iɣef beddent tigensas n waful-nsen. Amezruy, ɣur-sen, d amseḍfer n yiṭijen i d-yettlalen deg yinzekmiren. Mi ara d-yenqer kan yiṭij, ẓran yakan akud i asen-yettunefken yettwaḥseb s cceḥḥa, ɣef waya, ikeccem-iten uqlileḥ. Amaḍal, akken ad yidir, yeḥwaǧ amɛiwen n yimdanen i yeṭṭeggiren, yal ass, deg yimi n yiwet n tmettant ur nrewwu, ulawen yettwaqelɛen akkenni d iḥmayanen seg yidmaren-nsen. Tallalt-agi, ur ilaq ara ad yili deg-s usedhu : yiwet n ddqiqa kan n ɛeggu neɣ n tatut, ɣas ulamma ciṭuḥ n tmella kan, urǧin ad d- yuɣal ad d-yecreq yiṭij : amaḍal s lekmal-is ad d-yuɣal ɣer teɛri tagrisant n wulac. Tugdi-agi, tettuɣal-d yal tafrara, acku deg yal tafrara, imdanen lan anagar akud n wass-nni. Asammer i d-yettakken tafat, yuɣal d adeg n tugdi n Yiztiken. Deg usammer i d-tḍerru, yal ass, tamuggit n umaḍal akked tudert-ines.\nTamaneɣt n Yiztiken, Miksiku, tella d aɣrem amexlul n wid yettganin tamettant. Amaḍal, tuɣ-it yettiddir iṭij-ines wis semmus, ur yif, am wakken ur ixuss ɣef wiyaḍ. Imiksiken, ttḥaraben ɣef umeɣrad s yimgura, s tẓallit, s tugrint akked uzzangu. Maca ẓran isaffen n yidammen n yimeḥbas-nsen uɣrisen seɣzafen kan amrar ; ad d-yas wass ideg iṭij wis semmus, umbaɛd mi yedder, ad yemmet ula d netta.\nTalkint d tmerjiwt, ur ttekksent acemma seg lhul n tmettant-nsen. Nemgal. Afaqi- agi yettkemmil i tugdi, irennu-as yiwet n tarrayt tamellilt ur nqebbel leɛqel. Kra n yiɣlan n umaḍal aqbur ɛeddan ula d nitni, maca imi tizemmar n yixsimen ur mgaraden ara s waṭas, lan isuḍaf ucriken n ṭṭrad, rnu-as adday n talsa iɣef ur yezmir yiwen seg yixsimen-nni ad yidir, wiyi irkelli ttarran talast i teɣtsin n umezruy : la Qerṭaǧ, la Itruskiyen, la Ifarisiyen wala Iferɛunen ur ngiren ara ɣef yiwen n ubrid, d tirni. Iztiken, nitni, ttusefḍen d asfaḍ seg umezruy deg kra n wayyuren ; deg kra n yimalasen kan, ttwakksen amzun urǧin d-ffɣen ɣer ddunit.\nKulci yemtawa ɣef yiqerra-nsen akken ad fken amedya ɣef tmettant n tɣermiwin. Zedɣen deg umtiweg (planète) niḍen, urǧin i asen-d-truḥ tikti belli akin i yillel, llan yimdanen niḍen. Mgaraden ɣef wiyaḍ, ɣef waya ur yelli ara ukukru ara yerren talast i beqqu n usenger-nsen. Zedɣen yiwet n temnaḍt teɛreq deg umaḍal ideg yezmer umdan ad yexdem yakk inɣayen s tuffra ; dɣa yeḍra-d wanɣa ameqqran : d asenger-nsen.\nDeg tama niḍen, Imdanen imellalen n Yuruba mazal-iten deg tafrara tamelsant n uslak n umaḍal : ur ruḥen ara s wul yeṣfan, ideg ahat yella ciṭuḥ n unezgum, ala, nniya-nsen ur teṣfi ara maḍi. Tunɣin n wid yettmuddun imsemmad tettak anzi ɣer useggeḍ n yiɣilasen : d asizdeg. I wid yettmuddun imsemmad, wwin-asen-d asellek d usemneɛ n yiman d rruḥ- nsen. Ad xesren ddunit-a, maca i wakken ad rebḥen aɣlul deg tayeḍ : deg taggara, d nitni i irebḥen.\nD aɣɣud anzeggan n tmettant n Yiztiken. Yiwen n umaḍal yeẓra ad yemmet metwal wayeḍ yettwali iman-is d Yakuc i t-id-yuznen… d tarmit n tnaremt ! Ad nɣer kan ayen uran imura deg tallit-nni… amedya, « Bernard Diaz » yellan d arfiq amekdi n « Cortès ». Tikli-agi talugant n tedyanin tettuɣal-aɣ-d ɣer wudem amzun d aṣeyyen, d tuzzya d umyeḍfer n rryac azulal. Mačči d amgaru, d lǧanaza…\nDeg wass wis ṭam n usekni n « Ehecatl » amcum, « acku ddaw n usekni n « Quetzalcoatl », Mass n waḍu d tbuciḍanin », i yekcem « Herman Cortès » ɣer Miksiku ɣef uqerru n ukkuẓet n twinas n yiterrasen, mraw d sin n yimnayen akked ukkuẓ n yigiman n yimsisan ihendiyen. Ass wis ṭam n « Ehecatl », d ass wis sin n « Quecholli » daɣen, d ayyur n « tbellirejet n waman timinigt », n yimeɛcaq d tmeɛcuqin. Deg teswast n Yisbanyuliyen, d ass n 08 seg wunbir 1519.\nDeg useggas n Kraḍ-n-yixxamen, deg wayyur n ubeddel n yijeǧǧigen, deg wass iwumi ssawalen Yiwen-n-uzrem, uɣalent-d tikra n « Cortès » ɣer temdint seg wayen snejlen-ten yakan. Zegrent yimiẓaben yeččuren s yinemmiten n yicenga-nsen. Umbaɛd uzbu uḥris d leɛtab akked lemṛaṛ i yuɣen aɣref-ines, yerrandi umenkad « Guatémozin ». Miksiku, hudden-tt, ulac acu ǧǧan deg-s. Deg teswast n Yimdanen imellalen, ass-nni d ass n 13 seg ɣuct 1521.\n« Deg umḍiq ideg msefraqen waman, nembawal irkelli, nebda tikli, newweḍ ɣer wadeg n unmenɣi… din, tewqeɛ-itt tarewla… aman, uɣalen d idammen, tifekkiwin reglent tiberdatin. Akka i yekfa Umiksiki… Yemmut uɣrem.3 »\nYessefk fell-aneɣ ad nales taɣuri i uneqqis (rapport)-agi n lussi, wa ad t-newzen awal-awal akken ilaq … « Yemmut uɣrem… », ilaq ad negzu belli yemmut deg ssikis :\n« Frurxent twekkiwin deg yiberdan d tejmuyaɛ, iɣurab zeṛṛqen s wallaɣen n yimdanen… Nečča asɣar,\nneffeẓ affar amerɣan,\nnerna tiyajurin n wakal d yimulaben, aɣebbar d twekkiwin…4\nGar sin n yizmaz-a, yezri yiwen n useggas d ṭam n wayyuren d semmus n wussan. Snat n tmerwin n wayyuren kfant akken ad sfḍent seg wudem n umaḍal yiwet n tɣ ara n tudert iɣef qqimen yimdanen ugar n snat n tmerwin n yiwinasen akken ad tt-snulfun :\n« Ay ameddakkel, anda tella tmurt-nni ideg urǧin ad nemmet ?... Nettlal-d, nettidir ɣef wakal,\nNettarḍal i kra n lweqt\nTamanegt n Win iɣef kulci yettidir… Nbeddel talɣa, nuɣal d imɣi n tefsut5 »\nAsmi kecmen yiserdasen isbanyuliyen i tikkelt tamezwarut ɣer yiɣrem, tugdi, asduqes d uzaylal, akked usedhec, rnu-as ula d tismin kecmen s ulawen-nsen : wigi i ileḥḥun i leḥfa, mmečimdanen-a i itetten timitalin-nsen s tmella, wigi ur neẓri belli yella Yasuɛ-Ɛissa iruḥ-d akken ad d-ibib ibekkaḍen-nsen, neɣ yella deg umaḍal agellid n Sbanya i ibedden ɣef yiwen\n3 Angel Maria Garibay, Historia de la literatura nahuatl, Mexico, 1953.\n4 Angel Maria Garibay, Ibid.\n5 Angel Maria Garibay in : Las lettras Patrias, n° 2, Mexico, 1954.\nn umenkud iɣef qrib ad yuɣal yiṭij urǧin ad yeɣli fell-as, ssawḍen ad snulfun yiwet n tɣerma yessewhamen allaɣ. Amek ad yesdukkel leɛqel gar tiwri akked tlemmiḥt ? Ddukklent tmental ara yeglun s tmettant tazulalt n Yiztiken.\nTimettatin akken ma llant d tizulalin, maca tagi tugar-itent irkelli, acku ur telli ara kan mebla ssebba, teḍra mgal taɣzint. Nezmer ad nkellex s wawalen wa ad nessemres ifukal ara nesleɣwi. Nezmer daɣen ad nessexdem tasufist akken ad d-nerr warnamek d anamek ; ad d-nerr anɣa d ayen yelhan, maca ɣas nexdem akka, ad qqimen dima ur sɛin ara anamek. Akrad n Yiztiken akken ad bedden mgal uhuḍ, ala, axir n waya : atekki-nsen awarkan deg usrured d useɛjel n uwaɣiw i yeɣlin fell-asen yessewhem-aɣ, am wakken yesserfa-aɣ daɣen : ur nqebbel ara s sshala ad nruḥ ad newwet aqerru-nneɣ ɣef uɣarab n Tḍulli ideg taɣzint- nneɣ s timmad-is tugi ad teqbel taɣzint. Seg tallit n « Eschyle », d wagi ay d asentel ayiwen n tmellaɣt tagrigit. Imdanen, ttembawalen, ttarran iman-nsen amzun d nitni i yettdebbiren. Kulci deg rrayeɛ : deg ucebbak n waful i zḍan Iyakucen mebla ma ad ten-cawren neɣ ad gen ccan i uḥbak n wulawen-nsen, ad ten-ǧǧen ad zzehhren… alamma suffɣen-d tarwiḥt.\nMaca Tamurt n Lyunan, d izri amayan (passé légendaire) n talsa, d akud ideg iyakucen d wasaḍen ttmenṭaren gar yimdanen. Iztiken, d iḍelli kan, mazal nettidir tadyant ideg nnuɣen, sakin negren. Amezruy-nsen, d ayla-nneɣ. Tettunefk-asen kan tagnit – tamcumt- ideg ufan iman-nsen d imezwura, ttunefken d asfel mebla tiḥerci wala amutey i tyitwin tiqerḥanin n waful iwumi nettḥulfu ar ass-a. Fkan-aɣ-d yiwet n teḍrist tazedgant n yiwet n tkesna i yuɣalen d tameɣradant : imir-a, neẓra irkelli belli anagar tamettant i aɣ- yettganin, yessefk fell-aɣ ad nebges, ad nḥareb ɣef umeɣrad i wakken ad t-nessemneɛ ur iɣelli ara ddaw n yizenẓaren ibelkamen swyes yegla beṭṭu n ubelkim i yellan deg tilawt d ticci n beṭṭu n teɣzint-nneɣ. Amer azekka ad d-yili yiwen n uḍaḍ d imsedhi neɣ ahat d awarkan ɣef wiyaḍ ara itekkin ɣef yiwet n tqeffalt, ilaq-aɣ udun n wakud ɣef win ilaqen i nnger n Yiztiken. Acku tamettant n Yimiksiken teldi-aɣ allen-nneɣ, mebla ma tesselmed-aɣ kra, ur aɣ-tɛiwen ara akken ad nerr talast i tin-nneɣ : ar iḍ-a mazal nettidir s usečči iɣef tebna.\nLa aɣ-qqaren, urar-a, d aqbur : yebda seg wasmi llan yimdanen, yernu ttnaɣen gar- asen. Amzun tiɣzi n leɛmer n wanɣa tettak-as azref akken yili wa ad t-neqbel. Yernu inɣayen n zik ɛnan kan, tamayt i Yakuc, idciren, tikwal d uḍyiqen, n umeɣrad. Ayen d- yegran, yeqqim kan terra incongnita : d aseydel n tezlulit. Yekfa usdewdew-nni n tazwara ! Seg tlemmast n uwines wis mraw d tẓa, nekfa asuṭṭen n umaḍal s wuzzal, s tmes, s ublastik, s usafag akked uṭranzisṭur. Sya d afella, nxeddem yakan i wakken ur yettɣimi gar yimdanen anagar snat neɣ kraḍet n talɣiwin n tmuɣli n umaḍal akked tudert. Ula d imcalayen simmal ttenɣassen, acku amgired yuɣal d tabedɛit i ilaq ad nenɣ, ma ulac maḍi ad t-nessuffeɣ seg ttufiq.\nD tiselbi. Sya d afella, yal amgired ara neṣfeḍ - fiḥel ma nmuqqel allal – yettwaḥseb d anɣa : ulac acu ara t-yessenflen umbaɛd, yernu tamettant-ines, trennu deg waggazen n tmettant n tiyaḍ. Anwa yeẓran ma, deg yidles azluli i nessengar s yiwet n tyita taḥeqqart n umrud, ulac deg-s yiwet n tenfalit ara aɣ-yalen akken ad nessemneɛ amaḍal-nneɣ.\nAcku iban-d tura, simmal zerrin yiseggasen, simmal imuren imeqqranen n talsa ttaɣen iberdan ihrawanen n tɣerma tutrimt tatiqnit, tangawt, tamellit d tattuhlit. Ur ttɛeṭṭilen ara ad fiqen d akken kulci d aɣurru, acku simmal ttbinen-d wassaren, simmal ttbinen-d uxeyyeb d tnaklit n yidles ideg ttwalin zik-nni anagar tissas d tfenṭazit. Wid yeṛwan, ɛyan ula deg tawant-nsen. Wiyaḍ, ḥaren kan ɣer yiwen n yiswi : ad laḥqen Ataram d\ntiẓeḍt n tmetti n ufaris. Tililin i icennun imal, fkant ussan-a imiranen yeṭṭijiqen d asfel… yernu, imal-agi urǧin ad yaweḍ. Ula imdanen n Umaḍal Imsekreḍ ur neqbil s wazalen n Utaram s yisem n tnaslit, yellan s umata d tumyiyt, tikwal d asnulfu i tt-tesnulfun, ula d nitni uɣalen-asen, ugar wiyaḍ, d iqeddacen, acku ttḥulfun-as i useyyef mebla ma lan allalen swayes zemren ad ten-sneqden.\nAcku amellil n unagraw icudd deg tazwara ɣer teẓḍawt-ines. Tidmi tutrimt deg leɛqida-ines, d tasduklant d tazeqmant. D nettat i yesnulfan Yakuc ayiwen d uwɛir, Yakuc bu-tismin. Ɣur-s nettat, anagar yiwet n tidet yellan, ulac amkan i tayeḍ. Tettwali deg tmenɣiwt n wayeḍ d anemgal-is : wayeḍ ɣur-s, d win ur nezmir ad neqbel, d abeɛɛuq. D netta i d iɣisi ara yeglun s useɣres n lḥaṣya tamzayt n yiman-nneɣ. Yezmer lḥal ur nelli ara d amagdez. Ɣer Wutrimen, tikti n timmaseɣt-nsen, tessuffuɣ-asen leɛqel.\nUlayɣer ad nenuzgem tura, ssawḍen ɣer kra n yigemmaḍ ur bnin ara fell-asen maḍi. Ur ḥwajen ara tura ad d-uɣalen ɣer usemres n tarrayin tuqsiḥin n zik-nni, snulfan-d ula d awal swayes ad tent-lummen : tasengrit. Tasengrit teqleɛ amdan amarikani seg yiẓuran, tesfeḍ-it, temḥa-t. Maca deg kra n tegnatin, asmures-ines d abruyan kan : tanezzut n waklan tessenzef Tafriqt, maca ur tessaweḍ ara ad tessenger Iberkanen irkelli. Yernu, allal i nessexdem yefḍeḥ mliḥ. Cwi kan, nufa-d s lfeḍl n ufara aṭas n wallalen niḍen i ten-yifen. Imi, yernu d tidet, ur nelli ara kan d imdanen, d nekni kan yellan d imdanen ; wid ur nelli am nekni, ilaq ad teknu tneffut-nsen, ad d-uɣalen d nekni, ma ugin abrid-a, ad negren. I leṣlaḥ- nsen, ilaq ad ten-nessuzef seg daxel, i wakken ad ḥulfun ma ugin nnger, yessefk fell-asen, imi ulac tifrat niḍen, ad d-aɣen azalen-nneɣ. Asidef, d awal amaynut iɣef yebna udasil n Umdan amellal.\nƔas akken ssizdgen takriḍt (violence), skecmen-tt s leɛqel kan s annar n yizamulen (tura, nezmer ad d-nini rnan ɣef tiyita n tkuba awehhi ɣer wazalen), maca ulac acu ara yessenɣsen seg tɣara-ines tanaslit : d tin yesseblaɛen kulci. Tikwal, nbeqqu ad d-nini nemgal. Acku tura, izulilen s timmad-nsen ttekkan deg ufsax-nsen, ɛemmden. Asurif amezwaru ara yexdem uzulil akken ad yerwel seg wayen iɣil d aḥizi-ines, d win yellan deg tilawt d timella-ines, d win ara t-yawin ɣer uhuddu-ines. Ɣas yebɛed wadeg ideg yettidir, yernu yebɣa neɣ yugi, ila tura yiwet n tmuɣli tennuɣnaɣ ɣef wallun d yimdanen, yiwet n tmuɣli d tamaɣradant, tettqelliq, acku d tamaɣradant. Yeẓra belli amaḍal-a yeggemgem s lɣaci, maca yaf iman-is yettwaɛzel ɣef derra n yidles-ines. D wagi ara t-yeǧǧen ad iḥulfu deg telqi n wawarkan-is s tiyita i t-yuɣen, ad iḥulfu s yiman-is am win i ǧǧan ssadat d ṣṣalḥin. Tamacint n usidef d ayen tsaɣ, tebda tikli-ines. Sakin, ad yili kan walbaɛḍ d aẓeḍḍam neɣ d awarkan ɣef wiyaḍ, neɣ ahat yeṭṭef-it buqellaq ugar n wiyaḍ, akken ad yessers deg umaḍal tamacint n tmettant, d taẓayant deg tazwara, sakin d timjeggeḥt, deg taggara d tallakant.\nAcku anwa-t udrum-agi azluli i iɛerqen deg teẓgi tamaẓunt i izemren ad aɣ-yini d akken ur yessin ara Amdan amellal, belli urǧin i as-iḥulfa i taẓayt n lirad-ines yebɣan ad d- taɣ yal taɣmert deg umaḍal-a ? Deg temnaḍt-agi tameẓyant n umaɣrad uɣur nuɣal deg tallit-a taneggarut, ayen yerzan talsa ur aɣ-d-yuɣal ara d aberrani. Amtiweg-nneɣ, d ayen, yuɣal d amzay. Ulac tiɣmert ur nessefqed ara, hatan tura nettwaṭṭef. Yenna-t-id umedyaz amaziɣ seg tallit tamezwarut n uslak n tmurt n Lezzayer :\n« Ulac sani ara trewleḍ, Yeɣli-d yiḍ ɣef yal tama… »\nAllun yettuṣṣuṭnen, yuɣal d iger amsekker n yimenɣan-nneɣ. Zik-nni, timsensrin ṭṭuqṭent, bdant sakin ttenɣasent, tura, ulac-itent maḍi. Ɣef umnar n yal tawwurt, tettraǧu- aɣ tameẓla n Umdan amellal… d yimrigen-ines.\nMaca yella axir n waya. Amer wayeḍ-nni ad yagi, ama s trugza d nnif neɣ ahat s tuysin, ad yekcem ɣer wurar n tɣerma, ɣas akken ur yettizmir ara ad yerwel ɣef ulkun, d talɣa kan ara ibeddel. Ulac acu yettwaxedmen : Amuhiki aneggaru yeɣli-d deg tcangalt n uzbu-ines. Acku, asmi ara yeckunṭeḍ wayeḍ-nni i nenker deg yal taɣawsa i yettwali d netta ; asmi ara yesbek deg nnmara tiɛiqqert, asmi ara yesdukkel ayan yelhan d wayen n diri deg yiwet n tcekkart wa ad ten-yerr d ayla-s mebla ma yessemgared gar-asen, neɣ ayen yessewhamen mliḥ, yesnulfuy-d yiwet n tagant ideg yeḥbes iman-is, yerra iman-is deg yiwen n ukatar uqqin, yeɛzel iman-is ɣef wayen i as-yezzin. D tagdi-nni seg nnger i t-yeǧǧan ad d-yerr iman-is, d tamara, deg usigres. Simmal yettimẓi, yettuɣal d ansay, simmal yettuɣal d azluli. Ad as-iruḥ deg tazwara beqqu, sakin tazmert i usnulfu. Yettwanfa seg wakud amiran, yettwakkes deg yimal, yettalas asnulfu i yiwen n yizri-agiṭu ara yessemyiy, ɣas akken ɣur-s yecbeḥ, maca yurez-it daxel n lqefs. Aseydel daɣen d tacangalt i ndin imaslaken ufḍiḥen : tikwal, am wid ixaben, am wid iseqḍen, ɣellin-d deg-s. Deg lbaṭel.\nYecbeḥ sakin ma nezzem Ibrutunen i ɣilen ufan-d deg tnazit yiwen seg yiberdan i yettawin ɣer tsaltit-nsen. Ur ilaq ara ad newwet deg Yisaltiyen, maca yessefk fell-aɣ ad nezzem Ilatinen d Wanglen i ten-iḥersen armi fernen tifrat-a yessewhamen, tifrat tazulalt, tifrat n tuysin. Deg tmurt-iw, yella yiwen n yinzi i d-yeqqaren, win yewwi wasif, yeckunṭud ula deg yisennanen. D yir asenfer n tezmert n yimernayen i yessadren Isaltiyen ɣer yiswiren addayen n uflkluṛ, i ten-yewwin ɣer tifrat i yeǧǧa wakud neɣ tid yellan d tisedmaranin. Yernu, amaḍal-a yeččur d imenẓawen n Yisaltiyen, aql-aɣ, akken ma nella, d Isaltiyen.\nAkka, i lmendad n yigduden n Yisaltiyen yettmenḍaren gar umaḍal, tamuddut taneggarut i tessexdem tɣerma tamellalt tufrar-d ɣef tiyaḍ, imi truḥ-d s leɛqel kan, xmat- xmat, s lemxatla, teqseḍ ad ten-tejbed seg mbeɛɛid, ad tesɛeddi fell-asen azaylal wa ad ten- d-terr d usbiḍen. D yiwet n talɣa seg talɣiwin n tmettant, mačči d tamuɣli d takdit (fidélité) irkelli, mačči d tmuɣli tarumuntit n uzɣuɣ n yiman-nsen iɣef ttnadin deg tamayt ; deg umkan ad ẓẓun s tebɣest beqqu-nsen deg wakal n yimira ara as-yekksen fad wa ad t-iseččen. Deg ubdil n yifɣal-a imerẓuga iɣef zedlent tirga neɣ d timeɛlelt n yiwen n umaḍal yebnan ɣef tbuhelt d tkerkas, yif ma snekden kra n wudmawen seg yimal-nneɣ amyaz neɣ kra seg tferni uɣur ad aɣ-d-terr tmara ad d-nuɣal deg wussan i d-iteddun.\nMaca dayen, terra-aɣ tmara yakan. Alkum n Yizulilen, s yal talɣa yellan, yerra-aɣ metwal n yiwet n tesrakent tamqqrant. To be or note to be. D amdan amellal i t-id-yennan. Yenger uzulil ? Anef i yineɣram ad uraren tura sdat n yimal d yilem ideg yettefrurux zik-nni s thuski n umgared-nneɣ i d-yettakken talalit i tudert.\nAcku, yeqbel neɣ yugi Umdan Amellal, taɣerma-ines tessawaḍ ɣer kulci, anagar ad t- id-terr d aseɛdi. Am Yiztiken i yeddren ukkuẓet n twinas n yiseggasen-aya, ɣef tsebbiwin ur ṣṣfint ara am tidak-nsent, tura, d netta i yeṭṭfen amaḍal gar yifassen-is, ma ulac maḍi, d amaḍal-ines i yeṭṭef. Ur yeẓri ara amek ad yesdukkel gar tumert d lufa, u nekni, nedda deg yiḍarren. Ula d amahil iɣef bnant tibuɣar-ines, ur t-yeǧǧi ara ad yessisser s tumert. Nwezzen-as amzel s ubruy, nettheyyi-as-t-id seg tazwara, nurez-it gar tacciwin n mraw d semmus n wussan deg useggas, snuzun-as-t-id s twemmusin, cuddent, zeddigit, weznent s lqis. Ḥessben-as, seg tazwara, timezziraz-ines, asugen-ines, ggaren-as deg tfekka-ines tijuɣmin timeẓyanin n teflest, am uqjun n « Pavlov », rebban-t-id ad yesluddi seg tadfi mi\nara isell i tmuli. Anfet i yirgazen, arrac-a i yugin ad imɣuren, ad amnen, i kra n lweqt, belli i wurar iwumi ttwaxedmen, i tumert, i umerreḥ, i tezɣel n tfekkiwin n umdan akked tidiwin n tirga d lbenna-ines. Ssdet iɛebbaḍ-nsen s tumert i tebɣam. Ur ttɛeṭṭilen ara ad ten-d-yerr umɛeqqu ɣer tanfa tuḥzint n uxeddim ɣef tmacinin. Dagi meqqar ur ten-id-terri ara tmara ɣer tmara n usnulfu ara yeglun ahat s iqerra-nsen ; heyyan-asen-d kulci.\nMaca, ma ulac akli aberkan, ameslub, win ara iceḍḥen deg wuḍan, deg wussan, deg uxeddim, des wussan n leḥzen ; ma ulac amacaɣ i yezdeɣ iylellen, lḥif d waḍu, anwa ara yinin i yineɣram belli amahil, d tamernut, belli nettwaxleq uqbel kulci akken ad nidir des Ɛaden, belli mačči imi aɣ-sṭaxren syin, ad d-nekker ihi ad nazzel wa ad nesludduy deffir n tumert umbaɛd ssikis n usnejli-nneɣ, yernu d tidet, deg tutlayt n Yilatinen, uɣur ineɣram ttzuxun uɣen-d aẓar, anamek n umahil mačči d tukksa n yimezlan (neg-otium) ?\nLlant kra n tɣermiwin n tmeɣriwin uɣur tudert s lekmal-is d ismiras. Fiḥel ma nessečča-asen tateffaḥt i nessebleɛ nekni yiwen n wass deg wussan n Rebbi : anagar tuɛrin- nsen ara sen-d-tmell. Ad sen-nhudd tamuɣli-nni tahuskayt i sɛan ɣef umaḍal. Ma tewwet- iten ddeɛwessu yiwen n wass, ad d-yaweḍ wass-nni ideg ara muqlen, am nekni, tiɣawsiwin n tmuɣli tasemmaḍt, war asugen.\nAmahil, yebda yakan. Kksen i Yisaltiyen aylel… s ddɣel ! Ula d igli-nni, tenneqlab-as tnila seg wasmi ẓran Yizulilen llan Yimdanen imellalen, ttidiren, yernu ttwejjihen akken ilaq. Igli, zik-nni, d adeg n tɣawsiwin tummidin. Tasmudin, aṭṭanen, assaren, wigi irkelli llan yakan seg tama-a n yigli, d allun uqqin n lɛerc. Maca akin, deffir n talat, iwumi rran yimeṭṭawen talast, tella tmurt tamakunt. Yiwen n wass deg wussan n Rebbi, ulac ccek deg waya, ad d-yeffeɣ seg deffir n yigli-nni… maca, d acu ara d-yeffɣen deg tilawt ? Aql-aɣ newweḍ ɣer ṣṣeḥ.\nDayen, yekfa uskeɛrer d wayen ssawalen Yimdanen imellalen takufḍa deg tneqqist. Izulilen tura, uɣalen d imengaḍen, d ineɣram. Deffir yigli tura, d annar n tmettant, mačči d tamettant-nni turkidt, tin yellan d udem niḍen n tudert-nneɣ, ideg ttmenṭaren, wid iɛeddan yakan, deg telmatin tizegzawin d tayri turkidt, maca d tamettant tungift s ubeckiḍ aɣezzfan n 22, tin n yiddamen ɣef yidmaren akked… sakin, ulac acu yellan maḍi. Acku, nenɣa igli i yimuduren d lmeyytin : akin i yigli i ttwalint wallen-nneɣ, iglan akken ma llan ttemcabin, ẓẓayit, ddemmken s lmeyytin d Yimdanen imellalen meqqten am terṣaṣin.\nMaca, anezgum ur itekkes ara tamsikdit, ilaq ad t-yerr deg leḥsab. Asfal amezwaru – igellun s tmettant – n win yettadin tunjin, d tuɣalin ɣer yimyiyen uqbel tateffaḥt (ma nsemma-as akka i temlilit tamezwarut d Umdan amellal). Tamuɣli-a, teččur d nniya, maca tgellu-d s tmettant, amzun gar yifassen n wuccen amellaẓu i neɣli, netta meqqar nettɛassa iman-nneɣ seg-s. Ɛaden, tettmettat ! Beqqu n tiǧǧin-ines deg wallun arilaw n yisalaten iɣef urɛad nemtawa (nettaf-d isalaten-agi deg temdanit n kra n yidlisen n Utaram kan), igellu-d s uqlaɛ-ines seg yiẓuran, s usfaḍ-ines : s usemyi n uzulil yelhan, ara nkellex medden irkelli, ula d netta iɛedda !\nUr nezmir ara ad d-nerr ɣer tudert iglan iɛerqen. Ayen ilaqen, d asbadu n yiglan imaynuten. Ɣef waya, ur nezmir ara ad d-nerr iman-nneɣ deg umkan n yizulilen yettuzernen, tigawt-a, tezmer ad d-tefk lḥeqq i tzernant-nni s timmad-is, ara tt-yerren d tamellit. Lxir ameqqran i nezmer ad t-nexdem i wigi qrib ad negren, ad neḥbes axemmem amek ara ten-nerr d ineɣram, amek ara nesbadu deg umkan-nsen tumert i asen-iwulmen.\nUgur ara d-ibanen deg takkayt tis snat, d win yerzan tabadut i « wamek ad idiren jmiɛ » gar yimdanen, ilaq ad as-nernu : imdanen akken ma llan, asnefru-agi ɣur-s azal d ameqqran, d umas. Acku, ugur ur yeɛni ara tura « wiyaḍ »-nni kan iɣef itezzi waggaz n nnger s wudem n wiyaḍ (tikwal d nnger-nsen s tidet, d tukksa-nsen seg umaḍal). Yeɛna daɣen wid ibubben amgared, wid, i tikkelt tamezwarut, ur nqelleb ara amek ad d-afen tifrat s usemrured, acku asemrured igellu-d s tmettant n yimdanen akken ma llan : wid yemrurden, maca daɣen wid i ten-yessemrurden. Mi ara yeknu yiwen n lɛerc deg Ustralya s tekriḍt takmamt neɣ tazamalt, mačči d Imawriten i yeɣlin, d talsa akken ma tella i ixesren lexsra tameqqrant.\nCwi kan, awines i yesnulfan asečči, yesnulfa-d daɣen amlawi-ines. Nessaweḍ deg uzgen useggas ad nbeddel, yernu akken ilaq, akken ad izmiren yimdanen ad debbṛen amek ad yili udem d unamek n tilin-nsen deg yimal, ur ttɣamayen ara, am zik-nni, d usbiden, ttbibbin kan timental tizulalin i iɣellin fell-asen. Ukkuẓet n twinas umbaɛd tamettant n Yiztiken, mazal-aɣ nettmettat, nenneq daɣen, maca ameɛuqqu, urrif akked tergit simmal nejjren-d abrid i tigawin-nneɣ, am wakken mmalen-aɣ-d daɣen taɣara swayes ad nemmet.\nAt-Yenni, Ibrir 1972 Tekfa tsuɣilt deg Buxalfa [Tizi-Uzzu], ass n\n31 seg ɣuct 2016, ɣef 20h 10.\nAbekkaḍ (ibekkaḍen) : péché Abelkim (ibelkimen) : atome Abruyan (ibruyanen) : partiel Adasil (idusal) : dogme Adday (addayen) : minimum Afara (ifaraten) : progrès Afares (ifuras) : production Afɣul (ifɣal) : caricature Aful (ifulen) : destin\nAggaz (aggazen) : menace, risque\nAɣɣud : rigueur, droiture Aɣlan (iɣlan) : nation Aɣlul (iɣlal) : éternité\nAkatar (ikataren, ikutar) : cadre Akmam (ikmamen) : concret Akrad (ikraden) : incapacité Alkun : soumission, capitulation Allakan : triomphant\nAllun (allunen) : espace Alugan (iluganen) : régulier Amaḍal (imeḍlan) : monde\nAmaḍal Amsikreḍ : Tiers Monde Amagdez (imagdazen) : absolu Amahil (imuhal) : travail\nAmakun (imakunen) : merveilleux Amaslak (imaslaken) : conquérant Amayan : légendaire\nAmcalay (imcalayen) : variante Ameɣrad (imeɣraden) : univers Ameɣradan (imeɣradanen) : universel Amekdi (imekdiyen, imekda) : fidèle Amellil (imellilen) : efficace\nAmelsan (imelsanen) : innocent Amengaḍ (imengaḍen) : adulte Amenkad (imenkaden) : empereur\nAmenẓaw (imenẓawen) : continent Amernay (imernayen) : vainqueur Amgaru (imgura) : guerre Amgired : différence\nAmizab (imizaben) : canal Amrig (imrigen) : arme Amrud (imrad) : canon\nAmsemmud (imsemmad) : idole Amsisa (imsisen) : allié Amtiweg (imtiwgen) : planète Amutey (imutiyen) : paravent Amyaz : proche [adj.]\nAmzel (imezlan) : loisir Anagraw (inagrawen) : système Aneɣrum (ineɣram) : civilisé Anemmit (inemmiten) : cadavre Aneqqis (ineqqasen) : rapport Anɣa (inɣayen) : crime\nAngaw (ingawen) : matériel [adj.] Anglen : Angles [Les -, peuple] Anmenɣi (inmenɣiyen) : bataille Anzeggan (inzegganen) : géométrique Arilaw : irréel\nAsaḍ (asaḍen) : héros\nAsalat (isalaten) : authenticité Asedmar (isedmaren) : réactionnaire Asekni (isekniyen) : signe\nAsemrured : réduction, anéantissement\nAsemyi : mythifier Asemyi : mythifier Asenfer : projection Aseydel (iseydal) : réserve Asfal : tentation\nAsidef : intégration Aslak (islaken) : conquête Aslak (islaken) : conquête\nAsmures (ismuras) : réussite Asnefru : distinction Asuṭṭen : inventaire Ataram : occident Awarkan : inconscient Awinas (iwinasen) : siècle Aylel (iylellen) : mirage\nAzamal (izamalen) : symbolique Azamul (izamulen) : symbole Azbu (izba) : résistance\nAzemz (izmaz) : date Azɣuɣ (izɣuɣen) : fantôme Azulal (izulalen) : absurde\nAzzangu (izzunga) : cruauté\nIllel (ilellen) : mer\nImalas (imalasen) : semaine Imawriten : Maoris [peuple] Ismiras : vacances\nMmud : adorer Nemgal : au contraire Tadfi (tidefyin) : plaisir\nTaḍrist (tiḍrisin) : version\nTaḍulli : nécessité\nTagensest (tigensas) : représentation Taɣerma (tiɣermiwin) : civilisation Taɣtast (tiɣtasin) : arrêt\nTaɣzint : raison [la -]\nTakesna (tikesniwin) : tragédie Takkayt (tikkayin) : phase Takriḍt (tikriḍin) : violence Takrut (tikra) : troupe Takuba : épée\nTalemmiḥt (tilemmiḥin) : bénédiction Talilt (tililin) : chorale, chœur Talkint (tilkinin) : certitude\nTalsa : humanité Tamanegt (timunag) : gloire Tamayt (timayin) : légende\nTamella : pitié, clémence Tamellaɣt (timellaɣin) : comédie Tamentilt (timental) : cause Tamernut (timerna) : châtiment Tameẓla (timeẓliwin) : logique [la -] Tamsikdit : clairvoyance, lucidité Tamuddut (timudda) : manœuvre Tamuggit (timmuga) : drame Tamuli (timulyin) : signal\nTanaklit (tinaklatin) : servitude Tanaremt (tinarimin) : laboratoire Taneffut (tineffutin) : âme Taneqqist (tineqqisin) : fable Tanfa (tanfiwin) : jouissance\nTanfalit (tinfaliyin) : formule, expression\nTanila (tinilwin) : direction\nTarmit (tirmatin, tirmiyin) : expérience Tasengrit (tisengritin) : génocide Tasmudit (tasmudin) : servitude Tasrakent (tisrukan) : dilemme Tasufist : sophisme\nTaswast (tiswasin) : calendrier Tattuhlit : programmée [adj.] Tazḍawt : cohérence\nTazernant (tizernanin) : agression\nTazulilt : barbarie, sauvagerie\nTimella (timelliwin) : condition, situation\nTimetti (timettiwin) : société Timmaseɣt (timmasɣin) : relativité Tiwri : malédiction\nTugrint (tugrinin) : discipline\nUdun : moins\nUɣris (uɣrisen) : sacré\nUhuḍ : mal [le -]\nUmas (umasen) : essentiel\nUmyiy : mythique\nUtrim (utrimen) : occidental [adj.]\nWarnamek : non-sens\nYakuc (iyakucen) : Dieu\nYettuzernen : agressés [être -]\nL’enfant dans la société kabyle traditionnelle\nPar Ramdane Ouahès At Mansour\nExtrait de TÉMOIGNAGES, Autour de la Science et de la Culture, pages 67-69\n(Conférence donnée à La Rochelle, dans le cadre d’un échange culturel Algérie-France, 2002)\nLa Kabylie est une région montagneuse, dont la plus grande ville, Tizi Ouzou, est à 100 km à l’est d’Alger. Elle était restée longtemps impénétrable en raison d’une forêt dense, des sentiers escarpés, la présence de fauves (panthères, lions), une résistance farouche de ses habitants aux envahisseurs. C’est la colonisation française qui a changé le visage de la Kabylie, devenue accessible, avec la construction de routes carrossables, le déboisement, l’élimination des fauves.\nA la suite de cette ouverture sur l’extérieur, les traditions millénaires, longtemps figées, commencent à se perdre. Néanmoins, j’ai eu le privilège, dans les années 40, d’en connaître un bon nombre qui ont survécu. Je vais vous parler des coutumes dans les soins et l’éducation des enfants.\nL’objectif premier d’une famille est de tout faire pour que l’enfant vive. Dans la société kabyle du passé, la mortalité infantile faisait de ravages. Sur dix nouveau-nés, deux seulement survivaient, les plus résistants. La sélection naturelle fait son œuvre, sans indulgence, comme chez les animaux. Les enfants qui échappent à la mort sont d’autant plus précieux.\nOn fait tout pour se prémunir contre cette hécatombe, et l’une des solutions éprouvantes, surtout pour la femme, c’est la multiplication des naissances. On se marie très jeune et il n’est pas rare qu’une femme enfante une quinzaine de fois, pour espérer garder deux ou trois descendants.\nOn attribue les décès aux sorts que vous jettent les envieux, les adversaires, les méchants. On parle de maléfices, de mauvais œil, d’envoûtement, ce qui laisse la voie à des sorciers et à des charlatans qui prétendent détruire les sortilèges.\nLes rites pour la prévention et la guérison utilisent un langage ésotérique avec des expressions parfois intraduisibles. Les plantes, les constellations, l’eau, le feu, toutes les forces vives de la nature, sont sollicitées pour contribuer à la guérison.\nAunée (plante médicinale) qui pousse dans un fossé, Toi qui reçois la rosée,\nSois remède pour mon enfant. Que le mal ne le touche jamais!\nOn joue même sur le choix des prénoms : « Idir » veut dire « Sois en vie », « Utudert » :\n« celui qui a la vie », « Akli » et « Taklit » : noms d’homme ou de femme noirs réputés résister aux sortilèges, etc.\nLes berceaux sont des balançoires accrochées aux poutres du foyer. Ils sont parfois tapissés d’une menthe sauvage (Timejja) favorable au sommeil. Un voile protège le bébé des insectes.\nL’enfant est nourri au sein jusqu’à un âge avancé (cela peut durer plusieurs années). Ce contact génère un lien fort à l’égard de la mère. Il existe des rites magiques pour favoriser l’allaitement maternel.\nLahoucine Bouyaakoubi :\n"Travaillons pour un contact permanent entre les différents groupes Amazighs"\nin Le Matin, 02 Août 2016\naldun, ildi , ndekwal, ndef\nAsmuḥyet n tezlit "Mathilde"\n- J. Brel -\nA taqeddact-nneγ, a Tiziri\nHeggi-d usu s icettiḍen ndiri\nYessefk ad senndeγ d Lyaqut γef yiri\nNnaγ ay imeddukal, yak kenwi teẓram\nLgirra tettrağu, rniγ yir ttexmam\nTuγaleḍ-d a Lyaqut, a ddin yemma-m\nAy ul-iw dayen ur ssawal\nUr s-ttak i tidet awal\nTtu tuγalin n Lyaqut m ccwal\nUr kkat amendayer ay ul\nTeṭṭef deg wawal swayes teggull\nLyaqut teqqel-d war axlul\nAy ul-iw gezment temqessin\nMmekti-d tebḍa-k γef sin\nTuγal-d Lyaqut m tyersin\nṬṭfet-iyi dagi ay imeddukal\nInit-iyi-d, tahin ur k-tuklal\nTuγaleḍ-d a Lyaqut, a lmal\nUr ceṭṭḥet am imeslab, ay ifassen\nTebren-d teqjunt-nni irewlen nessen\nTuγal-d Lyaqut yeqqeṛṣen\nAy ifassen ur kkatet ṭṭbel\nMa yewwet γer xwali ur γ-icebbel\nTuγal-d Lyaqut m zzbel\nAy ifassen ur ttergigit\nΓef imeṭṭi tezri tallit\nTuγal-d Lyaqut teğğa tmeddit\nAy iγallen ur ken-telliγ\nLemmer ad afeγ ur tt-ttwaliγ\nTuγaleḍ-d a Lyaqut, umadra-kem ziγ\nA yemma deg wesfillet ḥbes\nMmi-m ad yeqqel γer tmes\nLyaqut γer tuγalin i d-tḥelles\nA bu tberna ḥiwel-d tissit\nWin n tmeγriwin n teslit\nLyaqut teqqel-d i tmeddit\nA tiziri gerrez-aγ-d usu\nAd yif yal n win d asensu\nTuγal-d Lyaqut ur nettu\nTtut-iyi ay imeddukal\nAd ssusfeγ s igenni am yal tikkal\nTuγaleḍ-d a Lyaqut, a m uxelxal


url: =Asmel jw.org yella tura s wakteṛ n 300 lluɣat!\nΓER S Sesotho (Lesotho) Tabalansyant Tabiclamart Tabiǧint n Tegzirin n Salumun Tabiẓut Tabulunit Tabunjabit Taburtugit Tacinwaţ tamundarint (n zik) Tacinwaţ tamundarint (tushilt) Tacitumbukaţ Tacitungaţ n Malawi Tadanwaţ Tafantit Tafinwaţ Tafrikant Tagalisit Tagalwaţ Tagant Taglizit Tahiligaynunt Tahungarit Tajabunit Tajuṛjyaţ Takannadaţ Takbilit Takinyaṛwandit Takirgizit Takirundit Takriyult n Hayti Takriyuţ Takult Takurit Takusaţ Takṛuwatit Talalmanit Talbanit Talitwanit Tamalayalamit Tamalayt Tamalgacit Tamamit Tamasidunit Tamharit Tamingrilyant Tamyamaţ Tanahwatlit (talemmast) Tanirlandit Tanuṛwijt Tanzimaţ Taqbaylit Tarumanit Tarusit Tasabadit Tasamuwant Tasangalit Tasbenyulit Tasibwanut Tasirbit Tasirbit (taṛumanit) Taswahilit Taswidit Tatankaranaţ Tatiluguţ Tawalist Tayunanit (neγ Tagrikit) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačičiwaţ Tačubacit Taţungaţ Taţwanaţ Taεṛabt Taṛminit Taṛumit (neγ Tafṛansist) Taṣlubakit Taṣlubinit Taṭagalugt Taṭajikit Taṭaraskant Taṭayisyant Taṭaylundit Taṭaṭart Taṭelyanit Taṭujulabalt Taṭurkit (neγ Taṭerkit) Taṭutunakt Tilukuţ Tindunisit Tiwit Tukṛanit Turumuţ Tussit Tuzbikt\nMa tettekkaḍ ɣef tebdart n lluɣat yellan deg usebter-agi, aţ-ţwaliḍ belli jw.org yeţwaṭerjem ɣer wakteṛ n 300 tutlayin; ayagi ur t-teţţafeḍ ara anda nniḍen di Internet!\nI ma nmettel jw.org ɣer yesmal nniḍen yeţwassnen? Di yulyu 2013, asmel n Wegraw n Leǧnas Yeddukklen yeţwaxdem s seţţa n tutlayin. Europa, asmel unṣib n Tdukli n Luṛub, yella s 24 lluɣat. Google s 71 lluɣat, ma d Wikipédia s 287 lluɣat.\nAṭas n sswayeε n lxedma i glaqen bac a d-yeţwaṭerjem wesmel Internet s wakteṛ n 300 lluɣat. Amur ameqran si ccɣel-agi, xeddmen-t imeyyaten n Inagan n Yahwa di ddunit meṛṛa akken ad εuzzen Yahwa. Qeddcen ţ-ţirebbuyaε di mkul lluɣa, xeddmen ayen akk iwumi zemren bac ad sṭerjmen iḍrisen si teglizit ɣer lluɣat-nsen.\nImi aṭas n isebtar n jw.org i d-ţwaṭerjmen ɣer wakteṛ n 300 lluɣat, leḥsab n isebtar i gesεa wesmel-agi s lekmal-is meqqer mliḥ: iεedda i 200 000!\nMačči d aṭas n lluɣat kan is i mechuṛ wesmel jw.org. Aṭas n lɣaci daɣen i gkeččmen ɣur-es. D ayagi i d-tesbeggen yiwet n tkebbanit umi qqaren Alexa i gessenqaden Internet d wamek i gleḥḥu di ddunit meṛṛa. Taḍwiqt-nni-ines yeţţusemman “Religion et spiritualité” tefka-d ismawen n wazal n 87 000 n yesmal Internet, gar-asen wid n ddyanat timeqranin akk-d yesmal n wid i d-issufuɣen tizmamin n ddin, akk-d wid n tuddsiwin nniḍen. Di yulyu 2013, jw.org yeffeɣ-ed d wis sin ger yesmal i d-tebder! Deg wemkan amezwaru yeffeɣ-ed yiwen wesmel yeţţaken tagniţ i lεibad ad ɣren ṭrejmat n Wedlis Iqedsen s lexlaṣ.\nDi tubeṛ 2013, azal n 890 000 yemdanen i gkeččmen ɣer wesmel jw.org mkul ass. Neqsed a nefk tagniţ i medden meṛṛa ad wεun lexbaṛat ɣlayen yellan deg Wedlis Iqedsen mebla lexlaṣ. A nkemmel lxedma akken a nessiweḍ ɣer leqsed-agi.\nAsmel JW.ORG iwenneε tudert-nsen


url: =anfafad bu uqacuc - Results from #50\nAnfafad bu uqacuc: 565 n tejṛa timaynutin, 481 n tujjyiwin d 10 n tmettanin\nAsimwas, 11 Dujembeṛ 2020 13:49\nLEZZAYER TAMANEƔT- Semmuset n tmaḍ sḍimraw semmus (565) n tejṛa timaynutin n unfafad bu uqacuc, jjin 481 n yimuḍinen yernu mmuten 10 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nAnfafad bu uqacuc: 598 n tejṛa timaynutin, 508 n tujjyiwin d 15 n tmettanin\nAkwas, 10 Dujembeṛ 2020 12:09\nLEZZAYER TAMANEƔT- Semmuset n tmaḍ tẓamraw tam (598) n tejṛa timaynutin n unfafad bu uqacuc, jjin 508 n yimuḍinen yernu mmuten 15 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nAnfafad bu uqacuc: 591 n tejṛa timaynutin, 498 n tujjyiwin d 12 n tmettanin\nAkras, 09 Dujembeṛ 2020 11:13\nLEZZAYER TAMANEƔT- Semmuset n tmaḍ ṭamraw yiwet (591) n tejṛa timaynutin n unfafad bu uqacuc, jjin 498 n yimuḍinen yernu mmuten 12 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nYessefk usejhed n unmireg agraɣlan i uqabel n waḍḍan n Covid-19\nAkras, 09 Dujembeṛ 2020 10:31\nLEZZAYER TAMANEƔT – Iwekked-d uwnetlay amatu n uɣlif n ugensu, Abdallah Mounji, ass n usinas, dakken yessefk ad ssuggten anmireg d temsetlelt tagraɣlant i uqabel n yisemda ur yesɛin tamtilt n tkaɣreft n Covid-19, yernu yesmekti-d s temyadast tazzayrit am wakken ay d-iger tiɣri i uzeddi n ticcurka tanmaḍalt tamakkit i lmend n waya.\nAir Algerie: Asigel n usmaynu n tanawt ɣef lǧal n waḍḍan n Covid-19\nAsinas, 08 Dujembeṛ 2020 12:40\nLEZZAYER TAMANEƔT – Yenna-d uselway-anemhal amatu n tkebbanit n Air Algerie, Bekhouche Allache, ass n uynas sdat Tesmilt n Umesni d Tliɣwalt n Ugraw Aɣerfan Aɣelnaw dakken ahil n usmaynu n tanawt yettwassagel ɣef lǧal n tkaɣreft n Covid-19.\nAnfadad bu uqacuc: 573 n tejṛa timaynutin, 502 n tujjyiwin d 11 n tmettanin\nAsinas, 08 Dujembeṛ 2020 12:09\nLEZZAYER TAMANEƔT – Ttwawekkdent-d semmuset n tmaḍ samraw kraḍt (573) n tejṛa timaynutin n unfafad bu uqacuc, jjin 502 n yimuḍinen yernu mmuten 11 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAnfadad bu uqacuc: 750 n tejṛa timaynutin, 529 n tujjyiwin d 15 n tmettanin\nAynas, 07 Dujembeṛ 2020 11:17\nLEZZAYER TAMANEƔT – Ttwawekkdent-d sat n tmaḍ d smumraw (750) n tejṛa timaynutin n unfafad bu uqacuc, jjin 529 n yimuḍinen yernu mmuten 15 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAsamas, 06 Dujembeṛ 2020 09:37\nLEZZAYER TAMANEƔT – Ttwawekkdent-d sat n tmaḍ samraw d snat (772) n tejṛa timaynutin n unfafad bu uqacuc, jjin 538 n yimuḍinen yernu mmuten 9 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAḍḍan n Covid-19: Anabaḍ yeɣtes ad yalel imuḍinen akken ad d-gen anefraḍ d yirimen\nAsamas, 06 Dujembeṛ 2020 09:25\nLEZZAYER TAMANEƔT – Yeɣtes unabaḍ ad yefk tallalt tadrimant i yiɣermanen akken ad ten-yalel deg wayen ara ṣerrfen deg unefraḍ d yirimen n PCR (tasedmirt n uzrar s tpulimiṛazt) d yirimen amgeljinanen i ukcaf n waḍḍan n Covid-19, ɣef wakken ay d-yenna yiwen n ulɣu n yimeẓla n uneɣlaf amenzu ay d-yeffɣen deffir useqqamu agraɣlifan ay yesselwi uneɣlaf amenzu, Abdelaziz Djerad.\nAkras, 02 Dujembeṛ 2020 10:24\nLEZZAYER TAMANEƔT – Tenna-d Tesmilt Taɣelnawt n Tṣekkiwin Tinmettiyen n Yimahalen n Usegmi dakken ad tefk tikfi d umhas i yimahalen n ugzum n usegmi ay yuḍnen aḍḍan n Covid-19 i lmend n tallalt-nsen deg wayen ṣerrfen ɣef udawi, ɣef wakken ay d-yenna uselway n tesmilt-a, Mustapha Benouis.


url: =Netflix : Maymmi Squid Game ijebbed-dd imeẓra zi dduniyt qaε ? | Le RIFAIN\nNetflix : Maymmi Squid Game ijebbed-dd imeẓra zi dduniyt qaε ?\nMala ttuɣa ɛad wer teffirjed ca di Squid Game, izemmer tili teslid x-as ɣer imeddukal niɣ teɣrid x-as ca n ḥajet.\nZeg wami i das-ḍelqen i useddi-ya di Netflix ca n tnayen n simanat zeg wami; aṭṭas n midden i dag-s ittfurrujen deg umaḍal amen yekmel.\nAseddi-ya Akuri ittirar x ijjen tirart n wen ɣa iqqimen idder. Squid Game idwel ittemḥizwar aked useddi Amirikani Bridgerton x man wen zzag-sen i yewwin aṭṭas n tmeẓra x Netflix.\nXirebbi n imeḍfaren ufin belli qelɛen-dd nnefs i usewwer i das-ggin i useddi-nni d mamec ɛawed smunen jar iwriken (les personnages) i dag-s ittiraren. Aked manaya, inni i x-as ibedden xsen a zzag-s ɣzen di tnefsiyt n bnadem. Merra manaya ijebbed-dd aṭṭas n yewdan ɣer Squid Game zeg umaḍal amen yekmel.\nTaɣersiwt deg wazzareg n tiraret\nDi Squid Game din 456 n uwrik nnuɣen deg umerwas d lfeclan di dduniyt. Tticen-asen ad awyen ca n 93 melyun dollar mala rebḥen deg ijjen tseddit n setta n tirarin neqqent; maca wenn ɣa ixsren, bbaḥ, ad immet.\nTirarin-a hewnent ; zemmrent ad ilint d tirarin n lebẓaweẓ i ttuɣa ttiraren imḥizwaren di temẓi-nnsen. Imken min dd-ijebbden iwdan ; d ddegg-nni n uxelleṭ jar tirarin n temẓi d mamec bnadem ittegg min ɣer-s d jjehd bac ad yawi tasemɣurt-nni n ttmenyat i ɣa issufɣen bnadem zi tnaɣit n imerwusa.\nIqqar Dong-hyeok amessufeɣ n useddi-ya : « Aɣamar i yetteggen ca n imḥizwaren qeḍɛen layas zi tudert maḥend ad rebḥen deg ijjen umḥizwar n lebẓaweẓ; d manaya i dd-ijebbden iwdan ɣer useddi-ya ».\nIrni : « Tirarin hewnent, uca tettafed lxezrat n midden teqqnen ɣer isegbaren (les acteurs) kṭer zi mamec teqqen ɣer mamec ttiraren ».\nDin ijjen tmeslayt-nniḍen i dd-jebbden imeẓra, nettat d aẓuyyet ɣer min yeɛdan ; zi manayenni tirart n lḥelwa n Dalguna i yettɛjiben i Ikuriyen, qa ssiwleɣ x-as di texrazt tis tlata n Squid Game.\nDi tirart n lḥelwa-nni, kul ijjen zzag-sen ixess-as a dd-ikkes ijj n umursu n lḥelwa i yellan d tazdadt s waṭṭas d netta isxeddam ij n tseyneft ; maca mursu-nni i dd-yerẓa ixess a ɣer-s tili ij n furma.\nMala amḥizwar-nni iwweḍ a dd-yekkes ijjen furma tili texxumbel uca mursu-nni yerẓa-as, xenni da ataf ixsar.\nIjjen zeg imeẓra Ikuriyen yura x Twiter : « Squid Game ijja-ayi ad cehhiɣ leḥlwa n Dalguna ɛawed, imken ɛecrin iseggusa wer tt-cciɣ. Ma ɛad qa-tt tella ? Wer ssineɣ ma a tt-afeɣ ma lla ? ».\nD iwdan am cek am nec.\nCa n imekritiken ttwalan ila aseddi-ya iwweḍ s iwriken-nnes i dag-s, minzi ttsufran s usinef i yettɛicen. Merra iwriken-a ttɛicen deg imerwusa, s uya qa rewsen deg waṭṭas n midden i yellan deg wamun.\nAnebraz (héros) n useddi-ya d ijjen bnadem wer ixeddem, ittsufra bac ad yerbeḥ aweqqar n lwacun-nnes. Aked timsarin (les événements) n useddi-ya ad immelqa aked ijj n uḥudri irwel-dd zi Kuriya n yeẓẓelmeḍ d ijjen nniḍen d Apakistani ittnɛedda x-as upaṭrun-nnes.\nYeqqar Kim Piong-gang, aselmad n yedles di tesdawit n Sangmiong : « iwdan, jarkṭer tasalt tamaynut zeg iḥudriyen, ttɛicen leɣrubiyyet di tudert, suya ttbeddan aked iwriken i yettiraren di Squid Game ».\nAseddi issruɣa tifawin x uɣezdis n umḥizwar i yellan di bnadem Akuri. Ijjen zeg imḥizwaren-nni yenna ca n tiwalin ɣer-sent lmeɛna d ameqqran : « merra imedrawen di tirart-a mquddan, qa tticcen-aneɣ tabridt tameggarut bac a nerbeḥ deg ij n umḥizwar maḥend a nekkes lferz i zi nettsufra deg umaḍal n berra i tirart-a ».\nD tukkerḍa ?\nAṭṭas n isiten semquddan jar Squid Game d ufilm n Parasite Akuri i yewwin tasemɣurt n wuskar deg useggas n 2019. Afilem-a i yessawalen x beṭṭu i din jar imeẓlaḍ d ayt bab n wagla.\nDin ɛawed wi ismquddan aseddi-ya aked ijjen ufilm d Ajappuni-nniḍen. Din wi iruḥen qqaɛ ad yini ila qa axarres n useddi d tukkerḍa.\nDong-hyeok iqqar x manaya « bdiɣ tteblaniɣ i Squid Game deg useggas n 2008, bdiɣ ttariɣ sinaryu-nnes deg useggas n 2009… Amserwes-nni din yus-d amenni waha, la d ijjen ma iksi-dd zi wenniḍen ».\nWaxxa amenni, umi iwweḍ Squid Game ɣer waṭṭas n midden, aberru zzag-sen tettren maḥend ad yili ijjen wezgen-nneɣni n useddi. Maca ittban-dd ila iwdan ixess-asen ad rajan aṭṭas ɛad i ɣer-sen ɣa yili min xsen.\nD aya i yenna Dong-hyeok i tesɣunt n Faryatti : « ɛad wer fekkreɣ di ca n wezgen-nneɣni i Squid Game, ɣir afekker dag-s ittawi-dd lweḥlan zi lux ».


url: =Muḥend Ulḥaǧ - Wikipedia, tasanayt tilellit\n(Yettusmimeḍ seg Muḥend Ulḥağ)\nBuzeggen, Meɣres 7, 1911\nParis, Dujamber 2, 1972\nMuḥend Ulḥaǧ, isem unṣib Akli Meqqran, ilul deg useggas 1911 deg taddart n Buzgan, tama Iɛeẓẓugen. Yella d amaɣnas deg UDMA n Feṛḥat Ɛebbas, send ad d-yuɣal ar taddart-is, deg iḍrayen nni n 8 deg mayu 1945. Yuɣal ɣer twuri-ines n umesnaz.\nDeg useggas n 1955, yekcem deg tegrawla. Yewwi yid-s arraw-is, deg sin yid-sen. Imi yella d amdan ilan tigzi yufraren, yerna-yas tabɣest, fkan-as asellun n "aṣpira". Aseggas i yezrin kan, imi s-yefka Ɛmiruc tamnaṭ tis kraḍ(III) s usellun n "sulyuṭna".\nYuɣal d "Kumandda" deg useggas n 1957. Yuɣal d amɛiwen n umeqran n temnaṭ tis III. Ticki iba Ɛmiruc, ticki ulac-it, d Muḥend Ulḥaǧ i yettuɣalen deg umḍiq-is. Muḥend Ulḥaǧ ad yeqqim d netta i d ameqran aneggaru n temnaṭ tis III, seg useggas n 1958 ar 1962. Tadyant n « Opération Jumelles » ɣef tuyat-is i d-tres. Ḥuzan-t s teṛsast deg umeẓẓuɣ. Tenɣes tmesliwt-ines s waṭas. Dɣa d adeddic nni d-teǧǧa terṣaṣt-nni i s-yuɣalen meqqer almi yemmut deg useggas 1972.\nAd yeqqim daɣen d win yellan yumen s tmurt n lezzayer. Deg 1963, yuki d akken mgaraden wazalen-is akk d wid n Benbella d terbaɛt-is. Ijebd-ed iman-is seg udabu imi wid t-iṭṭfen, udabu-ya, ugin ad seddun tamurt s tugdut. Tugdut-nni yeṭṭed uqbayli deg izir n tyemmatt. Maca gar tayri n Lezzayer akk d tayri n tugdut, ar zdat yefren lezzayer. Wid yeṭṭfen adabu, nutni, fernen iɛebbaḍ-nsen. Ufan-as abrid s tayri n Tmurt.. Dɣa s ta s wayes i ɣ-rran taberda ar ass-a.\nYettwaddem seg "https://kab.wikipedia.org/w/index.php?title=Muḥend_Ulḥaǧ&oldid=78728"\nTalalit deg 1911\nLmut deg 1972\nAsebter-agi ibeddel i tikelt taneggarut di 19:56, 22 Yebrir 2019.


url: =Tadyant n Mḥend u Bujemaɛ (V) – Kabyles.com\nAccueilKabylophonieTadyant n Mḥend u Bujemaɛ (V)\nNettat telha-d d cceɣl-is, teddem-d sniwa ɣef rsen ifenjalen n lqahwa yesrugguten, twehha-asen-tt akken ad ddmen yal yiwen ufenjal-is. Iẓẓel Ṭaher iɣil-is, iṭṭef-d sniwa dɣa ifeṛṛeq kul wa s wayla-s. Bdan lla jeɣɣmen si leqhawi nsen u tkemmilen umbɛad ameslay. Yak tura amuḍ in gan-as ddwa is ilaqen; tegwra-d kan tura ar ufus n Ṛebbi. Qqimen-as i tissit n lqahwa akken armi d-tuli tafrara; ma d imensi nni yiwen mačči yewwet-d wul-is ar tgwella tennawel s uɣiwel. Nna Tasaɛ dit ur terra ula ddhen-is ma meṛṛiɣ neɣ messus, acku telha-d kan d wergaz-is iẓẓelen di tesga. Yak tageswaḥt, ḥaca winna i tesɛa; ula d dderya ulac ar ɣurs-en, maca ur iban ma d nettat neɣ d netta id imɛi qeɣ. Tura attan tamrilt teqqar-d d kuẓ (4h) segmi is-yeṛqa aman; yeswaten Mḥend u Bujemaɛ, yeɣli imaren af yiwen uberdi mačči yuki-d. Ula d ajafjef (alejlej) ur s-slan ara segimiren. Inṭeq-d Ccix, inna: Waqila teɣli-d ccfa af umuḍin agi amerbuḥ! Tasaɛdit terra-yas-id:\n– Ih a Ccix Aɛli, waqila ifka-d Ṛebbi tawwurt ncallah, ur yettɛṭṭil ara ad yekker! Dda Saɛid ikkemmel-d seg awal, ula d netta:\n– Tura atan ccwi ma yebɣa Ṛebbi, ters-d talwit; ass atan tuli-d tafrara, nekni a nekker a sahel, am-neǧǧ talwit kemm akk d umuḍin agi.\nTasaɛdit tebɣa ad ernu-n kra n wakud, acku tewḥec ciṭṭuḥ ma ǧǧan-tt-id weḥdes. Kren yiwen yiwen, Dda Saɛid ak d Ccix refden-d ibernas-nsen, qelleben-d isebbaḍen-nsen yeqqimen zzat n tewwurt. Lsan-ten, tawurt tefka-ten, segwran-as-id lehna d ccfa i wexxam n Nna Tasaɛdit. Di berra, mazal itran seg igenni, inteq Saiɛd Nat u Meẓyan ar Ccax Aɛli, yenna:\n– Ad yeddu yid-k Ṭaher-agi inu?! Ak isaɛef alamma d axxam-ik.\nCcix yugi, irra-as:\n– Mdah a agma! Zemreγ ad dduγ iman-iw, yak ula d tura ulac lweḥc yernu atan yuli wass.\nCcix Aɛli isubb ar ubrid n Ugelmim n At u Kella, hatan-kan iḍall ar lmelk n At Aɛmer Waɛli s nnig n d tasift n Vuqfa.\nMa d Taher ak d baba-s, hat-kan kecmen s axxam-nsen. Deg uxxam n Nna Tasaɛdit, nettat tfuṛṛes mi yelwet wergaz-is, mazal-it yeṭṭes. Tekker terna yassen adles i yzgaren i isqelwiḥen deg udaynin. Zayla daγen i ixuṣṣ-itt walim; tesmar-as kra si tcekkart ar lmedwed-is i d-yezgan rrif n tewwurt udaynin; s yenna ibda awerrem am-in yettqeẓẓen taga neγ taγeddiwt akken ttazegzawt. Tekker diγen ar tγ eṭṭen terna-yasent kra n talawt akken ad dhunt tid ur neggan ara. Yak ma yuḍen yiwen imi deg sin kan, ulac win ara i yeɛiwen-n wayeḍ. Akk-a ay d axxam n Dda Mḥend akk d Nna Tasaɛdit.\n15 août 2012 Hand Kabylophonie 0\nAss-a, Lmulud mi id-ikker, ibna ad ibeddel amekkan anda ara d-isew lqahwa-s: di Lqahwa n Dda Aɛmer, id-yusan deg ubrid ansi i yttek yal ass. Yettwali-tt kan mara i yɛaddi ar lxedma-s. Illa ikeččem dayem […]\neleifend tristique ut venenatis, in consequat. ipsum massaUA-10888605-2


url: =Camwil iqqim dima ixeddem ayen yelhan | Sselmdet arraw-nwen\nSser i ɣ-issefṛḥen imi i t-nessen\nRibka tebɣa aţ-ţessefṛeḥ Yahwa\nRaḥab tumen s Yahwa\nTessefṛeḥ baba-s akk-d Yahwa\nCamwil iqqim dima ixeddem ayen yelhan\nTeţḥussuḍ tikwal amzun weḥd-ek i telliḍ yerna tugadeḍ?\nYucya yextaṛ imdukkal n lεali\nLeεmeṛ yeḥbis Irmiya lhedṛa ɣef Yahwa\nΣisa yella dima yeţţaɣ awal\nUran tiktabin i d-iheddṛen ɣef Σisa\nAyyaw n Bulus ur yugad ara\nTimutawus iḥemmel ad iεiwen lεibad\nTagelda ara iḥekmen ɣef lqaεa meṛṛa\nΓER S Hmong blanc Karen sgaw Kyangonde Pidgin camerounais Pidgin nigérian Sesotho (Lesotho) Tababyamantuţ (n Aruba) Tababyamantuţ (n Kuraṣaw) Tabackirt Tabalansyant Tabambaraţ Tabangasinant Tabaskit Tabassaţ (n Kamirun) Tabassaţ (n Libirya) Tabatakt (kaṛu) Tabatakt (simalungun) Tabatakt (ṭuba) Tabawulit Tabaεizt Tabendaţ Tabengalit Tabiclamart Tabikult Tabimunt Tabitit Tabiǧint n Tegzirin n Salumun Tabiẓut Tabulaṛt Tabulgarit Tabulunit Tabuluţ Tabumuţ Tabunjabit Tabunjabit (tacamukit) Taburtugit Tabwit Tabxazt Tabyakit Tabyaruwaţ Tabyiṭnamit Tacabakanuţ Tacinwaţ tamundarint (n zik) Tacinwaţ tamundarint (tushilt) Tacitumbukaţ Tacitungaţ Tacitungaţ n Malawi Tacitungaţ n Zimbabwi Tacukwit Tacunaţ Tacwabuţ Tadangmit Tadanwaţ Tadayakt (ngaju) Tadigurt Tadrihuţ Tadusunt Taduwalaţ Tafinwaţ Tafiruyant Tafiǧyanit Tafrafraţ Tafrikant Tafunt Tagalisit Tagalwaţ Tagant Tagarifunaţ Taggaţ Tagirzit Taglizit Tagrunlandit Tagujaṛatit Tagwaranit Tagwaranit (n Bulibya) Tagzarakuεuţ Tahantaţ Tahawsaţ Tahendit Tahiligaynunt Tahiriruţ Tahirit tamutuţ Tahungarit Tajabanit Tajabunit Tajitungaţ Tajiyaţ Tajuṛjyaţ Takambuǧit Takanaţ Takannadaţ Takatalant Takazaxt Takačint Takačwaţ n Ankac Takačwaţ n Ayakuču Takačwaţ n Bulibya Takačwaţ n Kusku Takbilit Takibandit Takicit Takikambaţ Takikawundit Takikcit Takikunguţ Takikuyuţ Takilubaţ Takimbunduţ Takinandit Takinyaṛwandit Takirgizit Takiribatit Takirundit Takisit Takičwaţ (n Basṭaẓa) Takičwaţ (n Imbabura) Takičwaţ (n Santyagu dil Istiru) Takičwaţ (n Čimburaẓu) Takriyult n Hayti Takriyult n Muris Takriyult n Saycal Takriyult n Γinya-Bisaw Takriyuţ Takulit Takult Takunaţ Takunguţ Takurdit takurmanjit (n Quqaz) Takurdit takurmanjit (s tira sirilik) Takurit Takusaţ Takwangalit Takwanyamaţ Takṛuwatit Talalmanit Talalmanit n Bansilbanya Talalmanit n ukessar Talambit Talanjit Talbanit Talingalaţ Talitunt Talitwanit Taltayt Talubalit Talugandaţ Talugbaṛaţ Talukunzuţ Talumwit Talundaţ Talurt Taluwuţ Tamabudunguţ Tamakuwaţ Tamalayalamit Tamalayt Tamalgacit Tamaltist Tamambwit-talunguţ Tamamit Tamaninkakant n Ccerq Tamanǧakit Tamaratit Tamarcalit Tamasidunit Tamayaţ Tamazatikt (n Huwawuṭla) Tamazawaţ Tambiraţ (katyu) Tamendit Tamharit Tamiksit Tamikstikit (n Girriru) Tamikstikit (n Wajwaban) Tamizuţ Tamungulit Tamutuţ Tamuwurit Tamyamaţ Tanabajuţ Tanahwatlit (n Bwibla n Ufella) Tanahwatlit (n Girriru) Tanahwatlit (talemmast) Tanahwatlit (tawastikaţ) Tanangunt Tandawuţ Tandibilit Tandibilit (n Zimbabwi) Tandungaţ Tangabirit Tanibalit Tanikubarayt Tanirlandit Tanuṛwijt Tanyanjaţ Tanyast Tanyungwit Tanyuwit Tanzimaţ Taqbaylit Tarabanwit Tararuṭungant Tarumanit Tarunyankurt Tarusit Taruturuţ Tasabadit Tasamuwant Tasangalit Tasangirt Tasanguţ Tasaramakt Tasarnamit Tasbenyulit Tasibwanut Tasidamaţ Tasiluzit Tasinaţ Tasirbit Tasirbit (taṛumanit) Tasrananṭunguţ Tassamit Tasulit Tasundanit Tasusuţ Taswahilit Taswatit Taswidit Tatandruyt Tatankaranaţ Tatiluguţ Tatlabanikt Tattibt Tatubaluţ Tatubat Tatubinyant Tatungyant Tatwit Tawalist Tawaraywarayt Tawastikt (San Lwis Butusi) Tawayunaykit Tawigurt (s tira sirilik) Tawikit Tawkant Tawulayţaţ Taymaṛaţ Tayunanit (neγ Tagrikit) Tayurubit Tazabutikt (n Lacigiri) Tazabutikt (n tegzirt) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačilubaţ Tačičiwaţ Tačwaţ Taţungaţ Taţwanaţ Taεibṛanit Taεṛabt Taṛminit Taṛumant (n Bulgari) Taṛumant (n Lyunan n Ufella) Taṛumant (n Lyunan n Wadda) Taṛumant (n Masidunya s tira sirilik) Taṛumant (n Masidunya) Taṛumant (n Ṣlubakya n Ccerq) Taṛumit (neγ Tafṛansist) Taṣlubakit Taṣlubinit Taṣumalit Taṭagalugt Taṭajikit Taṭamulit Taṭarahumaraţ (n Tlemmast) Taṭaraskant Taṭayisyant Taṭaylundit Taṭaṭart Taṭelyanit Taṭujulabalt Taṭukbisint Taṭurajaţ Taṭurkit (neγ Taṭerkit) Taṭurkmanit Taṭurkmanit (s tira sirilik) Taṭutunakt Tibanagt Tibant Tibindaţ Ticinamwangaţ Tidduţ Tifikt Tigbuţ Tilukuţ Tindunisit Tirlandit Tisant Tisibambaţ Tislandit Tisṭunit Tiwit Tizukuţ Tukṛanit Tumbunduţ Turduţ Turubuţ Tussit Tutitilaţ Tuzbikt Tuṭumit (n uzaγar n Mizkiṭal) Tétoum Dili cakchiquel (du centre) (le)\nSeg wasmi i gella Camwil d amecṭuḥ, neţţa yezdeɣ deg uqiḍun imqeddes yerna ixeddem dinna. Aqiḍun imqeddes d amkan-nni iɣer i ţṛuḥun lɣaci akken ad εebden Yahwa. Teẓriḍ ayɣer i gṛuḥ Camwil ɣer uqiḍun-agi imqeddes? A d-nemmeslay qbel ɣef yemma-s, iwumi qqaren Ḥana.\nAcḥal d iseggasen, Ḥana tebɣa a d-tesεu dderya, meεna ur tezmir ara. Teẓẓull-as i Yahwa, tḥellel-it akken a ţ-iεiwen. Tewεed-as belli ma tesεa-d aqcic, a t-tawi ad yezdeɣ deg uqiḍun imqeddes yerna ad yexdem dinna. Yahwa yerra-yas-d leǧwab i tẓallit-is. Tesεa-d aqcic, tsemma-yas Camwil. Texdem swaswa akken i s-tenna i Yahwa: Asmi i gesεa Camwil telt snin neɣ ṛbeε snin di leεmeṛ-is, tewwi-t ɣer uqiḍun imqeddes akken ad yeqdec ɣef Ṛebbi.\nDeg uqiḍun imqeddes, d Σili i gellan d lmuqeddem ameqran. Sin warraw-is daɣen llan xeddmen dinna. Imi aqiḍun imqeddes d amkan ideg i εebbden Ṛebbi, ilaq-asen i lɣaci ad xeddmen dinna leḥwayeǧ kan i gelhan. Meεna, arraw n Σili llan xeddmen leḥwayeǧ n diri. Yerna Camwil yeţwali-ten. Eεni iεuned-iten?— Ala, Camwil iqqim dima ixeddem ayen i gelhan, akken i s-t-sseḥfḍen baba-s d yemma-s.\nAr ɣur-ek, acu i glaq a t-yexdem Σili i sin warraw-nni-ines?— Ilaq a ten-iεaqeb, ur ten-yeţţaǧǧa ara ad kemmlen lxedma deg wexxam-agi n Ṛebbi. Lameεna, neţţa ur sen-yexdim acemma. Γef wayagi i gezεef Yahwa fell-as akk-d sin warraw-is. Yeqsed a ten-iεaqeb.\nCamwil issaweḍ i Σili lexbaṛ i s-d-ifka Yahwa.\nYiwen yiḍ, mi gella Camwil yeṭṭeṣ (igen), yesla i walbeεḍ yessawel-as-d: “A Camwil!” Camwil iṭṭef-iţ ţ-ţazzla ɣer Σili, lameεna Σili inna-yas-d: “Ur k-d-ssawleɣ ara.” Teḍra-d akken sin iberdan. Tikkelt tis tlata, Σili inna-yas i Camwil belli ma iεawed yesla i ṣṣut-nni, a s-yini: “A Yahwa, hdeṛ di leεnaya-k, aql-i a k-d-ţḥessiseɣ.” Camwil ixdem akkenni. Dɣa Yahwa ihdeṛ-as-d, inna-yas-d: “Ṛuḥ ɣer Σili, ini-yas belli ad εaqbeɣ axxam-is ɣef leḥwayeǧ-nni n diri i xedmen.” Eεni ishel-as i Camwil a s-yawi lexbaṛ-agi i Σili?— Ala, iwεeṛ-as lḥal. Lameεna, Camwil yuɣ-as awal i Yahwa ɣas akken yugad. Ayen i d-inna Yahwa yeḍra-d: Arraw n Σili mmuten di sin, yerna ula d Σili yemmut.\nCamwil d lemtel n lεali i nekni, axaṭer ixdem ayen i gelhan ula d asmi i geţwali wiyaḍ xeddmen ayen n diri. I keččini? Aţ-ţεandeḍ Camwil w’aţ-ţxeddmeḍ ayen yelhan? Ma txedmeḍ akka, aţ-ţessefṛḥeḍ Yahwa w’aţ-ţessefṛḥeḍ baba-k d yemma-k.\nΓER-ED DEG WEDLIS IQEDSEN\n1 Camwil 2:22-26; 3:1-21\nAcu i tewεed yemma-s n Camwil i Yahwa?\nArraw n Σili llan qeddcen deg uqiḍun imqeddes. D acu i ten-iţwali Camwil xeddmen-t?\nAcu i s-yenna Yahwa i Camwil a t-ixdem?\nCamwil d lemtel n lεali i kečč. Ayɣer?


url: =Algérie Presse Service - Actualité à la Une Tawakla isallen n Lezzayer - Agzam n waman n tissit deg 9 n tɣiwanin n Lezzayer gar 12 d 13 Fuṛaṛ (SEAAL)\nVous êtes ici : Amugger»TAMIWIN»Agzam n waman n tissit deg 9 n tɣiwanin n Lezzayer gar 12 d 13 Fuṛaṛ (SEAAL)\nLEZZAYER TAMANEƔT– Ad ttwagezmen waman n tissit deg 9 n tɣiwanin n twilayt n Lezzayer ussan seg wass n letniyen 12 Fuṛaṛ ɣef tis 4:00 n tnezzayt ɣer wass n ttlata 13 Fuṛaṛ ɣef tis 4:00 n tmeddit i lmend n yimahilen, ɣef wakken ay d-tenna, ass n ttlata, Teṛmist n Waman d Ussizdeg n Twilayt n Lezzayer (Seaal) deg yiwen n welɣu.\nTiɣiwanin ay terza temsalt d Ccraga, Dili Bṛahim, Bni Messus, Buzerriɛa, Birxadem, Benɛeknun (abrid aɣelnaw wis 36), Buluɣin (abrid n Zzɣara), Ṛayes Ḥemmidu (agmam n Sidi Lekbir) d Usaka n Qsenṭina (asun n Ɛin Nneɛǧa).\nIriri n waman ad d-yili cwiṭ, cwiṭ, seg yiḍ n wass n ttlata 13 Fuṛaṛ d asawen yernu ad d-qqlen waman deg wakk imukan aydeg gezmen ass n laṛebɛa 14 Fuṛaṛ 2018.\nAgzam-a n waman n tissit ssebba-nnes d imahilen n uṣeggem i lmend n uḥezzeb. Icanṭiyen-a n umahil ad d-ilin deg Garidi d Usaka n Qsenṭina.\nImahilen-a ad d-ilin deg yinagrawen n ufares d ussekki n waman n tissit, yernu llan-d deg ukatar n unagraw n tgermant deg yiḍ, deg wass i lmend n weḍman n werkad d ukemmel n wefraq n waman deg unebdu, deg tɣiwanin n utaram n Lezzayer.\nDeg wussan-a n wegzam, ad sqedcen anagraw n tnuṭfiwin ara iferqen aman i yeɣsuren inagduden d yesbiṭaren.\nI wugar n telɣa, tessers-d teṛmist n SEAAL uḍḍun n 1594 i yemsaɣen-nnes yernu zemren ad as-ɣren ama deg yiḍ, ama deg wass.\nUgar di taggayt-agi : « Amestan Aɣarim: Tizenzelt n Uweqqas ur tgi tiɣtas wala ixeṣṣaren


url: =Lbaraka n sidi Ԑberqadar Jjilali | Le RIFAIN\nYura‑t Ridouan Pakhrou\nAṭṭas i x-as qqaren yiwdan n ddcar n Buεirma, maca ura d ijjen war yessin tḥajit zi tidet, waxxa d ismawen mkur yijjen mamec das-yettraɣa, tamrabeḍt, Arrewḍet, Sidi Ԑbrqadar Jjilali…\nD ijjen umcan yettsajjan x yeɣzar, bnan iwdan n zik ca ikerkuren n weẓru xef tmurt tɣmi day-s ict n teṣḍart n ṣṣedjaḥ, yegga am texxamt tadewwart, ɣar-s tawwurt maca war ɣar-s ca tazeqqa, idewwar-as-dd ufaḍis d umerẓi.\nƐad tteεqareɣ am iḍennat, wami daneɣ-ttuɣa d imeẓẓyanen nettraḥ dini ḥuma ad neţţef ijḍiḍen, s texcebt. Waxxa di taddart ttagin ad daneɣ-jjen a dinni nraḥ ad neymar ijḍiḍen, xmi dasen-neqqar mayemmi qqaren-aneɣ « εiyyan »!\nRebda ttesriɣ aqa tamrabeḍt s lbaraka-nnes, tesgenfa iwdan zi rehrakat, d tiṭṭawin n yiwdan, d tusut d ca nneɣni… tisklutin n umreẓi d ufaḍis uyren ɣar-sent aṭṭas d ifiran deg uzegg°aɣ d uberkan d ucemrar…iḥenjiren imeẓẓyanen d tεezriyyin n ddcar-nneɣ, d netnin i din icedden marra ifiran-nni, wadji ca zi tissar-nsen waha, maca sekkan-aneɣ zi tudrin ḥuma ad inin qqen tusut, zeεma bnadem mara day-s tusut ad as-traḥ! Mayemmi netta amrabeḍ s lbaraka-nnes.\nḤuma akid-neɣ ibedd wemrabeḍ-a, awarni ma d-teɣri tfuct, ad tesder cwayt tadjest ad nraḥ ɣar arrewḍt s ticri tedqer, war nessiwir s jjehd, nkessi ict tcumεet ḥuma ad nssareɣ tfawt xef tmrabeḍt. Ad nesbedd rebεaḍ n yeẓra ad negg tcumεet jar-asen ḥuma war txessi s usemmiḍ, ad as-neqqed s ijjen tuqit n ẓalimat. Ad t-nejj tarɣa tfawt-nnes tesscana mliḥ, akid-s nessars ijjen tnayen frank d tawraɣt ad nuyur a naṛwweḥ.\nImrabḍen-nni day-sen tamḍelt n ca n lwali niɣ ca n ijjen refεayer-nnes d tiṣbḥanin, maca aṛṛewḍet-nneɣ la! War day-s ca tamḍelt n ḥedd, maca waxxa amenni day-s lbaraka!.\nmayemmi di min yeεdun, tamcant-a ttuɣa ittas-dd ɣar-s sidi Ԑbrqadar Jjilali ittɣima dinni ittzadja dini di ca n rxar n reεwin d asemmaḍ hant ittary-d aked yeɣzar. Xminni daneɣ-tteggent temɣarin tasrit s tfara-nni tazeyrart zi tteksen aɣrum zi tyennurt, ḥuma ad zzay-s nettar anẓar, a nmun neccin marra iḥenjiren d tḥudriyyin n ddcar-nneɣ ad dd-nenneḍxef marra tudrin, ameqqran-nneɣ ikssi tasrit-nni iyarḍen acemrar, yen iqqimen tteḍfarent qqaren s tmijja d icten: » ɣitna ɣitna yallah..s wenẓar incaεellah ». Taddart mani ɣa nraḥ ad aneɣ-snefsen s waman, ad aneɣ-wcen ict turut n waren n imendi d cwayt n zzect. Maca ass ameggaru nettkk-dd xef temzyida nettunnuḍ-as trata n twaratin mamec nmun d mammec nettettar, awarn-as ad nyura ɣer tmrabeḍt. Neccin imeẓẓyanen waha i tettaren anẓar, yenni yemɣaren day-sen tissar d tiεeffanin, ttesriɣ rebda qqaren belli anẓar itticc-it-id arebbi i yemẓẓyanen d rmar waha!\nAss aneggaru ad nmun marra ɣer tmrabeḍt, ad nerha nettirar tanufra n ttemsazzar, xatci Mama d Timuc rhant fettrent aḥerḥur ḥuma a t-farɣent deg ijjen yiref umadun n traxt ad ifewwaṛ sennej i tmessi.\nIct twalat, tqqim tezdeɣ-ayi di rbar, εmmares ad tt-ttuɣ, ass-nni di necca aḥerḥur nenfarar nesmun iqcεunen-nni d unẓar ad d-yini ssalam uεlikum! Yehwa-dd x-aneɣ d icuḍaḍ, yessuff-aneɣ marra aṛṛuḍ, nraḥ nettazzer ɣer tudrin-nneɣ!\nDini i ɣa ttiqqeɣ belli amrabeḍ s lbaraka-nnes!\nLbaraka n wemrabeḍ d tenni daneɣ-ittejjan ad nṭṭef aṭṭas n yjḍaḍ mermi ma nruḥ ɣar arrewḍet deg ussan n tyarza!\nMaca Sellam mmis n εzizi, day-s tissar, day-s tixendrisin, marra ttraɣan-as » Sellam uccen », ca n twaratin ttmuneɣ kid-s nkessi-d ifranken iwraɣen zeg umrabeḍ ḥuma ad nseɣ tcikli zi ɣar xari Mimun. Amenni εemmars ca n ddeεwet n sidi Ԑbrqadar Jjilali teffeɣ-d day-neɣ, niɣ yemsar-aneɣ ca n min war yecnin. Nttacar-d ifranken nkessi-d ijḍiḍen. Maca. sidi εberqada jilali war kid-neɣ yettemsεεif ca issen illa neccin d imeẓẓyanen εad ad nemɣar uca ad negg rεqer-nneɣ!\nMaca nnhar wami ifkkar ijjen uwessar zi ddcar, iqess taryazt iruḥ ad yzdem zeg umrabeḍ, ḥuma ad yegg ssabeε i yejjen mmis ɣar-s ixerqen, netta yalleh yebda itteqss-as ict tsklut n ufaḍis s tcaqurt, war yessin manis tt-yecca yewwt-it-id ijjen ukccuḍ yqḍeε am uxedmi, icarreg-as ḍar. War din min yekka yemmut uwessar- nni yejja memmis d ayujil!\nƐad tεawadent di ddcar, qqaren yewta day-s umutten n sidi Ԑbrqadar Jjilali.\nAmrabeḍ s lbaraka-nnes, maca war yetxis bnadem a x-as yekkes taqcurt niɣ ad inaqem lḥurmet-nnes!\nMaca ass-a, arrewḍet war yeqqim ḥedd yettraḥ ɣar-s ad t-iẓur, niɣ ad xaf-s yessareɣ ca n tcumεet, niɣ ad as-yebna ca n wẓruzi min yeɣḍer uṣemmiḍ d wenẓar. Ass-a tamrabeḍt-nneɣ tezzidjiz i weẓru, waxxa d timɣarin war yeqqim ssekkant tarwa-nnsent ad qnent tusut.. kucci yedwer ḥram yedwer d lbidεa zi nhar wam ikid-neɣ tezdeɣ ttelfaza n ssaεudi!\nMajid Aqelɛi - 14 juillet 2021


url: =Tidet Ur T-yetṛukk Wesgan - Inumiden\nTidet Ur T-yetṛukk Wesgan\nJugurtha Hanachi Suivre sur Twitter Envoyer un courriel 8 janvier 2018\nNnan-d ayet uzik: “yeɣẓer ur yettaɣ abrid-nnes sent n lxeṭṛat” d ttay tɣawsa yellan bab n sen n tiṭṭawin yettaqqalen ɣer ɛecrin n iseggasen-aya ineggura deg ubrid n umennuɣ ɣef yedles d yiles amziɣ deg tmurt-nneɣ, u ma nuɛa-d isebtar n umezruy qli ɣer werni, ad d-naf tnukri n yergazen d lxalat teṛcem s isekkilen n yidem day mani “tafsut taberkant” tella u teqqim nettat d azwel ameqṛan s mayes ṛezmen timasxiwin n tikli ɣer dat bla werdaf ɣer deffer. Ma nwella ɣer wawal “amennuɣ” yerfed amek iqada inumak n isurifen a nedder tict wern n tict s tedqiqin d tsuwwaɛ; d abhaz ɣer wagel n imezwura s susegru d wefṣil, d trebzi ɣef ljal n wawal imeslen deg iẓeṛwan, d asuref n yimer d wemkan ɣer yegli mani taɣeṛma tartar n wemdan teẓda tajḍaṭṭ n imal d iwal.\nYal dderz ilaq-as azal, iswi ayef mmuten u twaḥbsen yergazen yilal-d itgara n ufaw n lefjer ma hennid d tmarjit, wa a yellan ur yumin-ca neɣ yeṣṣemẓi seg tɣawsa-aya ha-t d “Buxuṣ” n yimer-nnes, ad yeẓwa ad yesseqsa yefṣilen n lḥebs n “Lberwagiyya” d “Lumbaz”. Yal taneḍruyt deg umezruy d tteḥjimt s weslu aberkan yetterqiqqiɛen deg udmawen n iḍerɣalen d yya a yesderɣalen imdanen ɣef tidet, yecfa wa d-yennan: “ixellaṣen n wussan d uṛeɣ”. Aserkis yezmer ad yenneḍ amaḍal jemla kemla, u din s-tma-nnes tidet la tetteqqen tirkasin-nnes, d way matta netedder ass-a sugga neṣṣiwwed u nesla u neẓra s wablien, allen, d wulawen “Tamaziɣt” d tunṣibt, u ikemmel fell-as uterras s wudem n lbaṛud u yerna-s aked “Yennar”. Ina-s i yeɣrimen ad amnen neɣ ad felqen seg leḥmeẓ!\nDeg tsirt n umedwal la yeẓẓaḍ uherrar ussan-aya ɣef tmaziɣt deg yal tama, seg tiliẓṛi, ṛṛadyuwwat ald yexxamen d leqhawi ma hennid d ttajnu tehwa-d ɣef yexfawen, deg unebdu. A yesḥarayen yesbeḥarayen netta d yudan a tewwi ljalt n “taɛṛubit tineslemt” yellan iṛḍen yeɛlawen aked nehni u wellan “sbuṛbiṛen” ttun belli jaref a yesseɛrqen tikli ur yezmir ad iwella ɣer tmilli u ad as-tesselmed ad yegr asurif! Maɛlic, Dzayer tistaɛ u tɛerrem, aɣen-terfed yejmel aked ma nella!\nNeqqim netraja, nerẓem imawen am yefṛax yetjajan ɣef leɛwin n yemma-tsen, seg “Usqamu” wissen ma ad tili “takadimit” n timmuzɣa ad yeslalen awmaten (yeɣrimen) a yellan ur sawwiden-ca ma d yict n yiles ahen iferqen neɣ d ɛecra. Imir-a ulac matta ad neffer s-ddu n tfukt, u ma yeffer ha-t s ufus n ca a yetwaffer mamek a nennum. Bab n wexxam ur yetṛaja abeṛṛani ad as-yessili axxam ma netta d bu-fadden d ameṛẓu, u bac ur nettenneḍ-ca ɣef uzarzu ad d-nini: tlul-d “Takadimit” n usegmi n yiles d yedles amaziɣ u ṣṣiwden sergen-d amawal unṣib n umaziɣ adzayri; kkes ma tuɛer mliḥ i uṣiwweḍ, matta n wamken ad yeṭṭef ucawi s tcawit-nnes deg-s? Tay ma neẓṛa belli ageṛṛuj a yegzin seg “Usqamu Unnig n Timmuzɣa” deg ayen yeɛnan Tacawit ad nenneḥcem aked ad t-nekta. U bla ma ad nessers tiẓeg ukk ɣef ṭṭabeq n yudan; matta yezmer i nečni icawiyyen ad t-nsawa bac ad nessili yefṣilen u ad nṣeqqef axxam-nneɣ s ifassen d tidi-nneɣ? Akkes ma njebed-d awal ɣef ttawilat d leqdic n imusnawen icawiyyen deg uḥric-aya n tgemmayt n yiles seg adlisen ald werzaw unnig deg tseddawit, day yezmer ad nessusem u nniig xemsa ɣef imawen-nneɣ! Deg temsal-aya, nessaram kan ur aɣen-tḍeṛra-ca am imezdaɣ n taɣṛemt n “Océania” a yekta umyaru ameqṛan “George Orwel” deg ungal-nnes “1984” a yergen deg useggas n 1949.\nTamaziɣt aksum-nnes d asemmam, mamek a yeqqar umeɣnas “Smaɛil Ɛeggun”, ur tetrag ɣef ilebbaẓen d icekkamen a yirexxan i tiwa-nsen s-dat ubeṛrani, amma aɣen selmden wussan, u ma nella d imaziɣen yexḍa d zkart deg udan neɣ d asɛeddi n yimer s ccihat uberk, tinettit n umaziɣ axaṭṭer d amaziɣ a lliɣ; mamek a yenna “Kateb Yacine”. Neč ad iniɣ: mamek ad nili d imaziɣen ma nesseɛreq Tacawit-nneɣ a yifessin am teftilt ass wern n wass? Neɣ ad d-neǧ tayemmat-nneɣ a tenkeɛ “Numidya” seg tallit n zizi d zizi-s u ad neṛẓem imawen am yefṛax?!\nImeɣnasen ukk ẓṛin belli amennuɣ ɣef Tmaziɣt akkas yeqqen ɣer tsertit, u yal ddurt llant tiɣawsiwin yessugurayen neɣ qnent ɣer usezreg n temsal; Imir-a yemmir yirar u yekfa wawal, annar flalen-d ayet bab-nnes, u amennuɣ yiṛeḍ aṛuḍ unṣib yerni s yisem unnig n imdebṛen yellan iḍelli utin fell-as nneḥ. Ass-a ljamat ṭfenhen imusnawen d ayet bab n usezreg d umenyef deg yal aḥric n unadi d leqdic: bda-t seg tesnilest truḥed gara-nnes ald tgara.\nNečni deg Awras ur ɣer-neɣ-ca n tenwal tict mani ad d-neffer yexfawen-nneɣ bla tamusni d werzaw d leqdic “Akadimi” unnig s mayes a nqum, yerni s wudem atrar n wass-a mani taselkimt d tmacint twella tuker amkan n wemdan. Luqq-a ma nexs ad d-neɣmi u ad d-nali am timettiyin lkul, acawi yezmer-as ad iɛaned u ad yesmenyef ɣef agel-nnes am netta am yudan. A nexs yella ur neɛqil ma ɣer-s azal! Timesmunin llant am ubelluḍ! Beṣṣeḥ lxedmet txuṣ asegder d umares s tɣessa tatrart ta ad yucen yiman d atrar i yedles-nnes yeqqimen yekmes deg teqbuṛin d tineffusin. Nanna –Rebba ad t-yerḥem- teqqar: “Wa ur as-tesaqqi-ca yemma-s ad yens sinn”.\nicawiyyen Takadimit Tmaziɣt Yennar


url: = Mark 1 Kabyle: NT\nBible > Kabyle: NT > Mark 1\n1Akka i gebda lexbaṛ n lxiṛ yeɛnan Ɛisa Lmasiḥ, Mmi-s n Ṛebbi.\n2Am akken yura di tektabt n nnbi Iceɛya : Ad zzewreɣ zdat-ek amceggeɛ-iw, a k-ifres abrid.\n3 ?-țaɣect n win yețɛeggiḍen deg unezṛuf : heggit abrid i Sidi Ṛebbi, ssemsawit iberdan-is !\n4Iban-ed Yeḥya aɣeṭṭas deg unezṛuf , yesseɣḍas lɣaci deg waman, yeqqaṛ-asen : Beddlet tikli, aset-ed aț-țețwaɣeḍsem iwakken a wen-yeɛfu Sidi Ṛebbi. 5Imezdaɣ meṛṛa n tmurt n Yahuda d wid n temdint n Lquds țṛuḥun-d ɣuṛ-es, țqiṛṛin s ddnubat-nsen zdat lɣaci dɣa Yeḥya yeṣṣeɣḍas-iten deg wasif n Urdun. 6Yelsa llebsa yețwaxedmen s ccɛeṛ n welɣem, yebges tabagust n weglim ɣef wammas-is. Lqut-is d ajṛad akk-d țament n lexla. 7Yețbecciṛ yeqqaṛ : Win ara d-yasen deffir-i yugar iyi, yesɛa tazmert akteṛ-iw ; ur uklaleɣ ara ad knuɣ a s-fsiɣ ula d lexyuḍ n warkasen-is. 8Nekk sseɣḍaseɣ-kkun deg waman, lameɛna nețța a kkun-isseɣḍes s Ṛṛuḥ iqedsen.\n9Deg wussan-nni, Sidna Ɛisa yusa-d si taddart n Naṣaret ɣer tmurt n Jlili. Yesseɣḍes-it Yeḥya deg wasif n Urdun. 10Akken i d-iffeɣ seg waman, iwala igenwan ldin, Ṛṛuḥ iqedsen iṣubb-ed fell-as s ṣṣifa n tetbirt. 11Yiwet n taɣect tekka-d seg igenwan tenna-d : Kečč d Mmi eɛzizen ; deg-k i gella lfeṛḥ-iw !\n12Imiren kan, Ṛṛuḥ iqedsen yewwi-t ɣer uneẓruf, 13anda i t-ijeṛṛeb Cciṭan ṛebɛin wussan. Yețɛic ger lewḥuc n lɣaba, lmalayekkat qeddcent fell-as.\n14Mi gețwaḥbes Yeḥya, Sidna Ɛisa iṛuḥ ɣer tmurt n Jlili ; yețbecciṛ lexbaṛ n lxiṛ n Sidi Ṛebbi, yeqqaṛ : 15Tageldit n Ṛebbi tqeṛṛeb-ed ! Yewweḍ-ed lweqt-is ! Uɣalet-ed ɣer webrid tamnem s lexbaṛ n lxiṛ !\n16Mi gella ileḥḥu rrif n lebḥeṛ n tmurt n Jlili, iwala Semɛun akk-d gma-s Andriyus ṭeggiṛen acebbak ɣer lebḥeṛ, axaṭer d iṣeggaḍen i llan. 17Sidna Ɛisa yenna-yasen : Ddut-ed yid-i, a kkun-rreɣ d iṣeggaḍen n yemdanen. 18Imiren kan, ǧǧan icebbaken nsen, ddan yid-es. 19Ikemmel abrid-is, iwala Yeɛqub akk-d gma-s Yuḥenna yellan d arraw n Zabadi, qqimen di teflukt-nsen țxiḍin icebbaken. 20Yessawel-asen, imiren kan ǧǧan baba-tsen akk-d ixeddamen-is di teflukt, ddan d Sidna Ɛisa.\n21Sidna Ɛisa d inelmaden-is wwḍen ɣer temdint n Kafernaḥum. Deg wass n ssebt yellan d ass n westeɛfu, Sidna Ɛisa yekcem ɣer lǧameɛ yebda yesselmad. 22Lɣaci i s-ițḥessisen wehmen deg uselmed ines axaṭer imeslayen-is sɛan tissas ( lhiba ), mačči am uselmed n lɛulama n ccariɛa. 23Yella di lǧameɛ-nni yiwen n wergaz i gezdeɣ uṛuḥani, yebda yețɛeggiḍ yeqqaṛ : 24D acu tebɣiḍ ɣuṛ-nneɣ a Ɛisa anaṣari ? Tusiḍ-ed a ɣ-tesnegreḍ ? ?riɣ d acu-k, kečč d Imqeddes n Ṛebbi ! 25Sidna Ɛisa iɛeggeḍ fell-as yenna : Ssusem ! Effeɣ seg wergaz-agi ! 26Aṛuḥani ihucc argaz-nni s lǧehd, yeffeɣ seg-s s leɛyaḍ. 27Lɣaci meṛṛa xelɛen, wa yeqqaṛ i wa : D acu-t wayagi ? D acu-t uselmed-agi ajdid yesɛan lhiba ? Argaz-agi yeḥkem ula ɣef yiṛuḥaniyen yerna țțaɣen-as awal ! 28Seg imiren, Sidna Ɛisa yețwassen di tmurt n Jlili meṛṛa.\n29Mi d-ffɣen si lǧameɛ, ṛuḥen ɣer wexxam n Semɛun d Andriyus, yedda Yeɛqub d Yuḥenna. 30Taḍeggalt n Semɛun tuḍen, tuɣ-iț tawla ; hedṛen-as fell-as i Sidna Ɛisa. 31Iqeṛṛeb ɣuṛ-es, yeṭṭef-as afus, yeskker-iț-id. Imiren kan teffeɣ-iț tawla-nni, tekker tqeddec-asen.\n32Tameddit mi geɣli yiṭij, wwin-as-d aṭas n imuḍan akk-d wid zedɣen iṛuḥaniyen. 33Lɣaci n temdint meṛṛa nnejmaɛen-d zdat tewwurt. 34Sidna Ɛisa yesseḥla aṭas n imuḍan i ghelken yal aṭan ; yessufeɣ aṭas n iṛuḥaniyen yerna ur ten-yețțaǧa ara a d-mmeslayen, axaṭer nutni ẓran d acu-t.\n35?ṣbeḥ zik uqbel ad yali wass, Sidna Ɛisa yeffeɣ ɣer lexla iwakken ad yedɛu ɣer Sidi Ṛebbi. 36Semɛun d imdukkal-is ffɣen ad nadin fell-as ; 37mi t-ufan, nnan-as : A Sidi, medden akk țnadin fell-ak. 38Sidna Ɛisa yerra-yasen : Eyyaw a nṛuḥet ɣer tudrin iqeṛben axaṭer ilaq ad beccṛeɣ daɣen dinna. ?ef wannect-agi i d-usiɣ. 39Dɣa iṛuḥ ɣer tmurt n Jlili, yețbecciṛ di leǧwameɛ, yessufuɣ leǧnun.\n40Yiwen wergaz ihelken lbeṛs yusa-d ɣer Sidna Ɛisa, yeɣli ɣef tgecrar, iḥellel-it yenna-yas : A Sidi, ma tebɣiḍ, tzemreḍ a yi-tesseḥluḍ. 41Sidna Ɛisa iɣaḍ-it wergaz-nni, dɣa yeẓẓel afus-is innul-it, yenna yas : Bɣiɣ, ili-k teḥliḍ ! 42Imiren kan, yeḥla si lbeṛs-nni, yuɣal yeṣfa. 43Sidna Ɛisa iserreḥ-as ad iṛuḥ, iweṣṣa-t s lḥeṛs yenna-yas : 44Sel-iyi-d mliḥ ! Ur țɛawad i yiwen ayen yedṛan, lameɛna ṛuḥ a k-iẓer lmuqeddem, tawiḍ asfel ɣef ṣeffu-inek akken i t-id-iweṣṣa Musa. 45Meɛna akken kan iṛuḥ, argaz-nni yebda yețberriḥ di mkul amkan, ayen yedṛan yid-es. Daymi Sidna Ɛisa ur yezmir ara a d-isbeggen iman-is di temdint, meɛna yețɣimi di beṛṛa deg imukan iḍeṛfen. Lɣaci țțasen-d ɣuṛ-es si mkul tama.


url: =YIR AḌU – Siwel\nTAMURT TAQVAYLIT (SIWEL) — Tezxuxem tignewt. Aḍu n wanẓul yewwid ijdi yerran aḥjab gar wakal akked yiṭṭij. Di ccew yekcem watwar deg ulawen n yemdanen. Di temdinin ( Tizi, Iɛazugen, Larba Nat Iraten, Micli, Tubiret, Bgayet..) irgazen akked tulawin teddun deg azniq ɣer lecɣal-nsen war lebɣi, war lewhi. Ulac acu id yenulfan akken ad yeswzel lḥir deg-ulawen-nsen.\nLiḥala n tdamsa n twaculin tulwa. Yewɛer ɣef wamdan akken ad yesni agur ɣer gma-s. Temɛict ɣef imayaten n yemdanen, tezwi tazilmaḍt n wanfafad Covid-19, tuɣal d-amɛaber. Tuget n tḥuna akked leswaq ferɣen seg yemsuɣa. Ixus wadrim, tegursel teswiɛt. Ay anda dlant wallen , inzizen n tafat xemten.\nTuddsiwin tisertiyin tiqbayliyin zint s waɛrur i tilawt yellan. Simmal tkerres ɣef tmurt n leqbayel simmal ikabaren am FFS akked RCD ttkemilen deg leɣlaḍ, ugin ad brun i timusa n yiḍeli. Xas kken deg yixef-n yixef-nsen ẓran ur sɛin-ara izuran berra n tmurt n leqbayel., meɛna ar riḍa sawalen s tezzeyrit,snaɛmalen tiɣelnawt i yikabaren-nsen . Xudi mi ara nmuqel xersum igemuḍen id wwin deg tifranin yezrin deg tikkin yikabaren-agi( FFS akked RCD) ad nnaf belli , ddan neɣ ur ddin deg urar id yettḥeggi udabu amhersan n tmurt n lẓẓayer, ur sɛin ara azal deg lmizan aserti.\nAkka dɣa deg tefranin n 1991 deg tikkin deg sin yid-sen ad nnaf ala 25 n ikersiwen id iṣaḥen i ukabar n tirni n iɣalen inemlayen deg tesqamut taɣelnawt , ma yella d-agraw ɣef yidles akked tugdut ur d yewwi-ara ula d yiwen ukersi. Deg tefranin n 1997 akabar n FFS yewwid 20 ma d win n RCD ala 19 is id yuɣalen ( di sin yid-sen ur ɛadden-ara 39 ɣef 380 n ikersiwen yellan) . Akka diɣen deg tefranin n 2007 yeɣunza ukabar n FFS, ala 19 ikersiwen id yuɣalen i RCD( ɣef 380) . Tifranin n 2012 yeɣunza tikelt-nni ukabar n RCD, 26 i d-amur n FFS( ɣef 398 n ikersiwen). Tifranin n 2017 ur mgaraden-ara ɣef tmezwura, imi ala 14 ikersiwen id iṣaḥen akabar n FFS wamma RCD cemten-t s 6 kan .\nTutlayt n yezwilen (chiffres) ur teskidib-ara. Tikkin neɣ ur tikkin-ara , di tilawt sin ikabaren-nni ur wzinen ara deg laɛb aserti n tmurt n Lẓẓayer. Ɣef aya id yezga wallaɣ yewhem , tewet-it lbaɣa, yeqqer-as kan: acu i ten-ysazalen ɣer utikki deg tefranin-agi i ten- yesxnunusen , a beɛda ticki ara nẓer belli tuntic-agi i sen id-iṣahen, amur ameqran seg-s di tmurt n leqbayel kan i tt-id ḥarren?\nAss-a ikecmed uhdum-nniḍen ɣef ṛṛeḥba n imesdurar, yesnernan arway di tmurt n leqbayel: d Lḥirak-agi. Di lawan anda timnaḍin n tmurt n lẓẓayer merra gnent, ur d cqint ur nḥarwant, ajajiḥ yekcem kra n yeqbayliyen akken ad siɣen tirget n umussu n furar 2019. Zun akken takemict-agi n yeqbayliyen, id tefɣen neɣ yesawalen i tufɣa, tezmer ad tesukkes Lẓẓayer merra seg ifasen n udabu aɛsekri yeṭṭfen zamam n timsal!\nAmzun akken di lbal n watmaten-agi nneɣ yumnen s umteddu-agi n lḥirak, zemren ad qenɛen iẓẓiriyen a ten-ḍefren deg annect-a, ad ddun yid-sen! Aqlileḥ iẓad a beɛda di tamnaḍt n Bgayet. Aya yeswhem: acmi dima di Bgayet ? Anwa yellan deffir asmendeg n watmaten-neɣ akken ad zwiren ɣer tmesbaniyin? Amek alarmi gummen ad wallin belli anda nniḍen yiwen ur ten-yeḍfir deg ayenn-nni, yiwen ur as yega ccan i wayen xedmen? Ar melmi tazmert-nneɣ ad tt-nenfeq d-asfel ɣef wiyaḍ ur d neclig deg umenuɣ-nneɣ , ur negi azal i leɛtab-nneɣ? Tuttriwin-agi suturen tiririt akken ad nedlu ɣef anwa ijebden lexyuḍ, anwa yebɣan aɣ yawwi di leɣlaḍ!\nLḥir sɛan kra n-isertiyen yettmeslayen s yisem n Lḥirak akken ad rzun ɣer tmurt n leqbayel, ur t-teḍfir-ara nniya neɣ tezdeg. Lemmer s tidet llan mgal adabu , tili mačči di tmurt n leqbayel ( iwejden melba nutni i umennuɣ) ar aɛnun asrewet-nsen. Lemmer -tidet llan d-imeɣnsen ur tekcim teḥraymit , tili ad seqwun tirza ɣer temnaḍin yeṭṭef meɣrud di tmuxenaqt am Jelfa, Tebessa, Wahran, Tihert, Skikda…..\nMeɛna ahat llum mačči ɣef wigi! Ahat llum ɣef atmaten-nneɣ i sen yeldin tawwurt akken ad gen isem ɣef yeɛrar-nneɣ.\nMelmi ara yekfu yir aḍu id yettṣṣuḍen ɣef imesdurar? Melmi ara ad neffeɣ seg yir tergit? Asteqsi yeɣlid s- annar… yeḥwaj askasi!\nSIWEL 221505 FEV 21